ΔΥΟ ΟΜΟΙΑ ΓΕΓΟΝΟΤΑ ΜΕ ΔΙΑΦΟΡΑ 650 ΠΕΡΙΠΟΥ ΧΡΟΝΩΝ-Γράφει ο Γιώργος Κορναράκης - iscreta.gr\nHome Top ΔΥΟ ΟΜΟΙΑ ΓΕΓΟΝΟΤΑ ΜΕ ΔΙΑΦΟΡΑ 650 ΠΕΡΙΠΟΥ ΧΡΟΝΩΝ-Γράφει ο Γιώργος Κορναράκης\nΙαν 03, 2019Top, Ελλάδα\nΔΥΟ ΟΜΟΙΑ ΓΕΓΟΝΟΤΑ ΜΕ ΔΙΑΦΟΡΑ 650 ΠΕΡΙΠΟΥ ΧΡΟΝΩΝ\nΓράφει ο Γιώργος Κορναράκης\nΈχω επισημάνει παλιότερα ότι πρώτα φεύγει η ψυχή του ανθρώπου και ύστερα το χούι του! Εν προκειμένω αφορά «τα χούγια» των εξ ανατολών γειτόνων μας, που δρουν ως αρπακτικά γης γύρω γύρω. Στην Κύπρο, στη Συρία, στο Αιγαίο «τη γαλάζια πατρίδα» όπως αποκαλούν κλπ! Και στον Άρη να βρεθούν τα ίδια χούγια θα κουβαλούν! Να θέλουν το μερτικό των άλλων! Ξεκινώντας από τα βάθη της Ασίας με αιμοδιψή και αιμοβόρο τρόπο κατάφεραν να κυριαρχήσουν με βία και εκφοβισμό και να φτάσουν μέχρι τις πύλες της Βιέννης! Έπρεπε όμως πρώτα να υποτάξουν το Βυζάντιο.\nΘα παραθέσω ένα στιγμιότυπο της πολιορκίας όπως αποτυπώνεται από τον Γ. Φραντζή, ιστορικό της Άλωσης της πόλης.\nΣτις 20 Απριλίου ο Φλαντανελάςκατεναυμάχησε τον οθωμανικό στόλο. Ο Γεώργιος Φραντζής ως αυτόπτης μάρτυρας στο «Χρονικό» περιγράφει: «Και ενώ γίνονταν αυτά και η Πόλη πολιορκούνταν, τρία γενοβέζικα καράβια, παίρνοντας φορτίο από τη Χίο και βρίσκοντας κατάλληλο άνεμο, έπλευσαν προς εμάς. Καθώς πορεύονταν βρήκαν άλλο ένα βασιλικό της Σικελίας με φορτίο σίτου, που ερχόταν κι αυτό. Σε μια νύχτα έφτασαν κοντά στην Πόλη, και το πρωί τα είδαν τα περιπολικά καράβια του αμιρά· και από τον υπόλοιπο στόλο ένα μεγάλο μέρος όρμησε εναντίον τους με χαρμόσυνες κραυγές, τύμπανα και ήχους σαλπίγγων, με την ελπίδα πως θα τα αιχμαλωτίσουν εύκολα. Όταν πλησίασαν και άρχισαν τη μάχη και ακροβολίστηκαν, πρώτα επιτέθηκαν με οίηση εναντίον του βασιλικού καραβιού. Το καράβι, με την πρώτη προσβολή με βλητικά μηχανήματα και τόξα και πέτρες, τους δέχτηκε άσχημα. Ήρθαν στις πλώρες κάτω από το καράβι, και με χύτρες φτιαγμένες κατάλληλα με υγρό πυρ και πέτρες τους κρατούσαν και πάλι μακριά, γιατί τους αποδεκάτιζαν φοβερά. Εμείς, βλέποντάς τα αυτά πάνω από τα τείχη, παρακαλούσαμε το Θεό να λυπηθεί και αυτούς και εμάς. Επίσης ο αμιράς, έφιππος στην ακτή, έβλεπε τα όσα γίνονταν. Για τρίτη φορά απομακρύνονταν και κατόπιν έκαναν επίθεση θέλοντας να συμπλακούν με οίηση και με αλαλαγμούς μεγάλους.\nΟι αξιωματικοί και οι κυβερνήτες στάθηκαν παλικαρίσια και ρωμαλέα και παρότρυναν τους ναύτες να προτιμήσουν το θάνατο από τη ζωή· και ιδιαίτερα ο κυβερνήτης του βασιλικού καραβιού, που ονομαζόταν Φλαντανελάς, ο οποίος έτρεχε από την πρύμνη στην πλώρη, και πολεμούσε σαν λιοντάρι, παροτρύνοντας τους άλλους με φωνές, έτσι που δεν μπορώ να περιγράψω τις κραυγές του και τους κρότους των άλλων, που έφταναν ως τον ουρανό. Η μάχη άρχισε και πάλι μεγαλύτερη, και πολλοί από τα καράβια σκοτώθηκαν και πνίγηκαν· δυο καράβια κάηκαν και βλέποντάς τα τά άλλα δείλιασαν. Ο αμιράς, βλέποντας πως τόσος και τέτοιος στόλος δεν έκανε τίποτε αξιόλογο, αλλά μάλλον ήταν κατώτερος των περιστάσεων, κατελήφθη από θυμό και μανία, βρυχιόταν και έτριζε τα δόντια του και περιέλουε με βρισιές τους δικούς του, αποκαλώντας τους δειλούς στην καρδιά, γυναικούλες και άχρηστους. Κέντρισε το άλογό του και μπήκε στη θάλασσα (τα καράβια ήταν κοντά στην ξηρά όσο η βολή μιας πέτρας), και τα ρούχα του βράχηκαν από τα αρμυρά νερά της θάλασσας. Ο στρατός από την ξηρά βλέποντάς τον να κάνει έτσι αγανακτούσε, λυπόταν και βλαστημούσε το στόλο. Και πολλοί έφιπποι ακολούθησαν τον αμιρά και έφτασαν ως τα καράβια. Οι άνθρωποι του στόλου βλέποντας τον αμιρά να κάνει έτσι, ντράπηκαν για τις βρισιές και, θέλοντας μη θέλοντας και θυμωμένοι πολύ, έστρεψαν τις πλώρες εναντίον των αντίπαλων πλοίων και πολεμούσαν ισχυρά. Τι να πεις. Όχι μόνο σε τίποτε δεν έβλαψαν τα καράβια, αλλά έπαθαν και τόσες συμφορές σε νεκρούς και τραυματίες, ώστε δεν μπορούσαν τα τουρκικά καράβια να γυρίσουν πίσω. Σκοτώθηκαν εκείνη την ημέρα, όπως έμαθα, περισσότεροι από δώδεκα χιλιάδες Αγαρηνοί, μόνο στη θάλασσα. Όταν έπεσε η νύχτα, ο στόλος αποχώρησε αναγκαστικά και τα φιλικά καράβια βρήκαν ευκαιρία και μπήκαν στο λιμάνι χωρίς καμιά απώλεια, εκτός από λίγους πληγωμένους μετά λίγες μέρες, δυο τρεις απ’ αυτούς πέθαναν. Ο αμιράς είχε τόσο θυμώσει και οργιστεί εναντίον του ναυάρχου του στόλου του, ώστε ήθελε να τον ανασκολοπίσει (Ο ανασκολοπισμός ή διοβελισμός ή παλούκωμα είναι ένας από τους φοβερότερους και αγριότερους τρόπους εκτέλεσης, αργού θανάτου, όπου ο κατάδικος κυριολεκτικά σουβλίζεται κάθετα σ’ ένα ξύλινο πάσσαλο από το βάρος του), λέγοντας πως εξαιτίας της ανανδρίας και της ολιγοψυχίας του τα καράβια το έσκασαν εκείνη τη νύχτα, και από την απροσεξία του και την ανικανότητά του τα άφησε να μπουν στο λιμάνι. Μερικοί άρχοντες της αυλής του και σύμβουλοί του τον παρακάλεσαν, και χάρισε τη ζωή στο ναύαρχο, αλλά του στέρησε το αξίωμα, και όλη την περιουσία του τη χάρισε στους γενίτσαρους».\nΟ Μωάμεθ (αμιράς) οργισμένος μπαίνει έφιππος στη θάλασσα, γιατί οι Οθωμανοί νικήθηκαν από τα λίγα πλοία του Φλαντανελά. (Πίνακας του FaustoZonaro, (1854-1929, Αίθουσα του Θρόνου, παλάτι Ντολμά Μπαχτσέ, Κων/πολη)\nΚαι ερχόμαστε τώρα στη σύγχρονη εποχή και τα σύγχρονα γεγονότα και θα δείτε αγαπητοί αναγνώστες πως: «Ο λύκος κι αν εγέρασε και άλλαξε το μαλλί του, ούτε τη γνώμη του άλλαξε ούτε και τη βουλή του».\nΟι Τούρκοι διεξάγουν επιχειρήσεις στα σύνορα με τη Συρία. Ο Ερντο(γ)άν και ο Τράμπ φαίνεται ότι συμφώνησαν μυστικά να αποχωρήσουν οι Αμερικανοί και τις θέσεις του να καταλάβουν οι Τούρκοι και να επιτίθενται μετά στους Κούρδους. Δεν θα κρίνω το τι θέλουν οι Τούρκοι, αυτό που θέλω να κρίνω είναι η προδοτική συμπεριφορά του Τράμπ προς τους υποτιθέμενους συμμάχους Κούρδους! Βέβαια εκ των υστέρων αν αναλύσουμε τα πράγματα φαίνεται ότι συνήψε συμφωνία με τον Ερντο(γ)αν, προφανώς επωφελή για την Αμερική, δηλαδή πωλήσεις όπλων κλπ, αλλά τα λεφτά που διακυβέβονται στη Συρία είναι πολλά (λόγω πετρελαίου) και προφανώς δεν θα ήθελαν να έχουν καθόλου μερτικό από τα χρήματα αυτά οι Τούρκοι. Ως καλοί φίλοι με τους Ρώσους (να μη ξεχνάμε ότι η Αμερική βουΐζει για τη βοήθεια της Ρωσίας προς τον Τραμπ να κερδίσει τις εκλογές) τους είπαν: Τώρα που θα φύγουμε εμείς τρέξετε γρήγορα μαζί με τους Σύριους να καταλάβετε τα εδάφη πριν μπουν οι Τούρκοι. Και έτσι πράγματι έγινε!\nΑπό την άλλη πλευρά οι «μπουνταλάδες Τούρκοι» περίμεναν να φύγουν οι Αμερικανοί για να εισβάλλουν. Τους πρόλαβαν όμως οι Σύριοι και οι Ρώσοι. Σχηματίστηκε έτσι μια πολύ ισχυρή αντίσταση (Ρώσους, Σύριους και Κούρδους) που οι Τούρκοι δεν τολμούν να αναμετρηθούν μαζί τους. Βλέποντας ο Ερντο(γ)άν ότι το παιγνίδι χάθηκε εκεί, μιμούμενος τον πρόγονο αμιρά του (Μεχμέτ ΙΙ ή Μωάμεθ Β) που καρατόμησε τον ναύαρχο του αφού νικήθηκε από τον Φλαντανελλά (όπως παραδίδει ο Φραντζής) έκανε το ίδιο τη σύγχρονη εποχή. Καρατόμησε τον αρχηγό των στρατιωτικών δυνάμεων των Τούρκων στη Συρία.\nΟİsmailMetinTemel καρατομήθηκετο βράδυ της 31ης Δεκεμβρίου 2018 από τον Νέο-αμιράΕρντογάν. Του «χρέωσε» ολιγωρία στο θέμα του Manbij. Στην ουσία τον κατηγορεί ότι άργησε να κάνει την εισβολή, με αποτέλεσμα να προλάβουν να μπουν στην πόλη Σύριοι και Ρώσοι, ώστε αυτή ηεξέλιξη να είχε αποτραπεί.\nΩστόσο, ο πρώην Πρόεδρος της Γαλλίας Φ. Ολάντ εξέφρασε την ανησυχία του για «αναζωπύρωση της τρομοκρατίας στη Συρία. Στις 30 Δεκεμβρίου του 2018 υπενθύμισε ότι: «Οι Κούρδοι διαδραμάτισαν μείζονα ρόλο στη μάχη εναντίον της οργάνωσης Ισλαμικό Κράτος (ΙΚ) με την υποστήριξη του (διεθνούς) συνασπισμού, συμπεριλαμβανομένης της Γαλλίας, τονίζοντας Η συμβολή των Κούρδων της Συρίας στον αγώνα εναντίον της τρομοκρατίας είχε τίμημα δυσβάστακτες ανθρώπινες θυσίες.Ενώ και ο διαδεχθείς τον Ολάντ πρόεδρος Μακρόν δήλωσε: ότι τον λυπεί βαθιά» η αμερικανική απόφαση, κρίνοντας πως ένας σύμμαχος πρέπει να είναι αξιόπιστος.\nΗ Γαλλία εξάλλου διαβεβαίωσε πως παραμένει δεσμευμένη στον συνασπισμό εναντίον του ΙΚ, παρά την ανακοίνωση περί επικείμενης αποχώρησης των αμερικανικών ένοπλων δυνάμεων από τη συριακή επικράτεια.Πέραν της υποστήριξης από αέρος και με πυροβολικό, η Γαλλία έχει επίσης αναπτύξει ομάδες των Ειδικών Δυνάμεών της στη βορειοανατολική Συρία. Ο αριθμός των γάλλων στρατιωτικών στην περιοχή αυτή παραμένει απόρρητος.Η κυβέρνηση της Τουρκίας βέβαια έχει προειδοποιήσει (δηλαδή εκφοβίσει!!!) το Παρίσι εναντίον οποιασδήποτε υποστήριξης προς την κουρδική παραστρατιωτική οργάνωση YPG στη Συρία (θα τους κάνει ντα!), που χαρακτηρίζεται «τρομοκρατική» από την Άγκυρα, λόγω των δεσμών της με το Εργατικό Κόμμα Κουρδιστάν (PKK), το οποίο διεξάγει αιματηρό ανταρτοπόλεμο στην τουρκική επικράτεια από το 1984. Βεβαίως οι Γάλλοι έχουν ζήσει «στο πετσί τους» τα τρομοκρατικά χτυπήματα του ΙΣΙΣ μέσα στην ίδια τη Γαλλία και προφανώς θα κάνουν ότι πρέπει για να μην επαναληφθούν! Άρα Ρώσοι, Σύριοι, Γάλλοι και Κούρδοι βρίσκονται απέναντι από τους Τούρκους (βλέπουμε απουσιάζουν οι Αγγλόφωνοι), οι οποίοι και προφανώς δε θα τολμήσουν το απονενοημένο να ρισκάρουν κάποια επίθεση!\nΜοιραία όπως φαίνεται θα θελήσουν να ξεσπάσουν στο Αιγαίο! Δεν είναι τυχαίο ότι μιλούν για «γαλάζια πατρίδα» (ήθελα και να ήξερα που τη βρήκαν). Να έρθει ο Υπουργός Άμυνας Τουρκίας Ακάρ να μας δηλώσει με βάση ποιες συνθήκες, ή ποια πρωτόκολλα που έχουν στη διάθεσή τους του επιτρέπεται να μιλάνε για «γαλάζια πατρίδα»! Φέρτε τα! Γιατί και εγώ την Κωνσταντινούπολη και τη Σμύρνη, θέλω και το Αϊβαλί και το Αϊδίνιο, θέλω την Τραπεζούντα, και τον Πόντο, θέλω όλα τα ελληνικά εδάφη να τα γυρίσουν πίσω…Θέλω ..Θέλω… Θέλω μόνο να θυμίσω τι έπαθε ο αμιράς τους το 1453 από ελάχιστα πλοία όπως ακριβώς το περιγράφει ο Φραντζής που είδαμε παραπάνω! Από πότε οι Τούρκοι είναι ναυτικοί και δεν το ξέρουμε; Για να μη θυμηθούμε το «Μάλτα γιοκ»! Ας έχει αυτά υπόψη του ο Νέο-αμιράςΕρντο(γ)αν!\nΘέλω να κλείσω αυτές τις σκέψεις με τα εξής!Στη Συρία από το 2011 έχει ξεσπάσει ένας εμφύλιος πόλεμος με διάφορες επαναστατικές ένοπλες δυνάμεις. Μεταξύ αυτών των δυνάμεων είναι και η «επαναστατική ταξιαρχία των Τουρκμένων» με την ανοικτή υποστήριξη της Τουρκίας. Από τον Σεπτέμβριο του 2014 έχει ξεκινήσει διασυμμαχική εκστρατεία κατά του Ισλαμικού κράτους με αεροπορικές προσβολές από αεροπορικές βάσεις που έχουν αναπτυχθεί στην ευρύτερη περιοχή της Μέσης Ανατολής κατά θέσεων Τζιχαντιστών. Η Ρωσία, ανέλαβε, κατόπιν πρόσκλησης του Προέδρου Μπασάρ αλ Άσαντ από τις 30 Σεπτεμβρίου 2015 κοινή στρατιωτική αεροπορική δράση με τον συριακό εθνικό στρατό ενάντια του Ισλαμικού κράτους αλλά και των άλλων αντικυβερνητικών δυνάμεων, δημιουργώντας δύο αεροναυτικές βάσεις, στις πόλεις Ταρτούς και Λατάκεια.\nΛίγες μέρες μετά στις αρχές Οκτωβρίου 2015 η Τουρκία μέσω ΝΑΤΟ διαμαρτυρήθηκε στη Ρωσία για κάποια παραβίαση του τουρκικού εναέριου χώρου διάρκειας “μερικών δευτερολέπτων” από ένα Su-30. Στις 16 Οκτωβρίου δηλώθηκε εκ μέρους της Τουρκίας ότι την προηγουμένη μέρα κατέρριψε ένα μη επανδρωμένο αεροσκάφος (ντρον) στα τουρκοσυριακά σύνορα χωρίς να κατονομάζει χώρα προέλευσης. Στις 17 Οκτωβρίου ο πρωθυπουργός της Τουρκίας Αχμέτ Νταβούτογλου δήλωσε ότι η Τουρκία θα καταρρίψει οποιοδήποτε αεροσκάφος που θα παραβιάσει τον εναέριο χώρο της.\nΩς γείτονες όμως πέρα από τις κακές συνήθειες που μας έχουν διδάξει να έχουμε, έχουμε την ευκαιρία να διδαχτούμε και τρόπους «πολιτικώς φέρεσθαι» στην παγκόσμια σκακιέρα, Ας μιμηθούμε τους γείτονες στα παζάρια που κάνουν!\nΕίναι αδήριτη ανάγκη πριν είναι πολύ αργάνα γίνει και από εμάς αλλαγή του αμυντικού δόγματος στο κέντρο του και όχι περιφερειακά! Μέχρι τώρα κάνουμε συμφωνίες με τα γύρω κράτη (περιφερειακά δηλαδή) Κύπρο, Αίγυπτο, Ισραήλ με σκοπό μέσω αυτών των συμμαχιών να κρατήσουμε ή και να περιορίσουμε την επιθετικότητα της Τουρκίας κυρίως στο Αιγαίο. Κάνουμε επίσης προσεγγίσεις με την Βουλγαρία, τη Σερβία και τη Ρουμανία βασιζόμενοι στην πολιτική που πρώτος εφάρμοσε ο Ελευθέριος Βενιζέλος κατά την διάρκεια των Βαλκανικών και του Α παγκοσμίου πολέμου.\nΕπίσης να κοιτάξουμε να έχουμε πιο σίγουρους φίλους και συμμάχους! Οι Αμερικανοί έδειξαν ότι με τη συμπεριφορά τους στη Συρία ότι δεν μπορεί κανείς να τους εμπιστευτεί απολύτως. Χρησιμοποίησαν τους Κούρδους και ξαφνικά τους εγκατέλειψαν (ευτυχώς που Ρώσοι και Γάλλοι έιναι ακόμα στο πλευρό τους).\nΕίναι καιρός να μιμηθούμε την Τουρκία και να δηλώσουμε: ‘Οποιο αεροσκάφος πετάξει πάνω από ελληνικό έδαφος(χωρίς να έχει υπαβάλει σχέδιο πτήσης) θα καταρρίπτεται.ΝΑ ΤΟ ΠΟΥΜΕ ΚΑΙ ΝΑ ΤΟ ΚΑΝΟΥΜΕ!Ό,τι και αν ισχυριστούν μετέπειτα οι Τούρκοι, υπάρχει το προηγούμενο με το Ρωσικό αεροσκάφος που κατέρριψαν οι Τούρκοι στη Συρία.\nΦαίνεται ότι ό ελληνικός εναέριος χώρος θεωρείται από τους καλύτερα φυλασσόμενους παγκοσμίως, χάρη στο αδιαπέραστο πλέγμα που σχηματίζουν τα προηγμένα αντιαεροπορικά/αντιπυραυλικά συστήματα που διαθέτουν οι Ένοπλες Δυνάμεις της χώρας. Και να μην ξεχνάμε και το ναυτικό μας που θα είναι αδιαπέραστο τείχος. Τα «ξύλινα τείχη» των αρχαίων απέναντι στη «ανατολική βαρβαρότητα» των Τούρκων, όπως τότε στην πλεονεξία των Περσών! Ίδια αφετηρία, ίδια προβλήματα, ίδιες πολιτικές.


Οι Οικολόγοι Πράσινοι και το κυνήγι | Η καλύβα ψηλά στο βουνό\n27 Απριλίου, 2010 in Οικολογικά\nΔεν υπάρχει κανένας Οικολόγος – Πράσινος που να είναι υπέρ του κυνηγιού. Ωστόσο, υπάρχουν μέσα στους Ο-Π δυο ρεύματα σκέψης: το πρώτο λέει όχι στο κυνήγι εδώ και τώρα, ενώ το δεύτερο προκρίνει μια λογική περιορισμού – εξορθολογισμού, ως άμεση δράση για το θέμα. Οι δυο θέσεις εκφράζονται μέσα από δυο θεματικές ομάδες και δυο κείμενα. Το πρώτο (της ομάδας για τα δικαιώματα των ζώων) υπερψηφίστηκε από το Πανελλαδικό Συμβούλιο των Ο-Π, το Σαββατοκύριακο που μας πέρασε, ως βάση για συζήτηση – η οποία θα ολοκληρωθεί στο επικείμενο Συνέδριο του Ιουνίου. Το δεύτερο κείμενο (της ομάδας για το περιβάλλον) το οποίο μειοψήφησε, παρατίθεται στη συνέχεια. Στην καλύβα έχουν γίνει στο παρελθόν μεγάλες συζητήσεις, ακριβώς γύρω από αυτές τις απόψεις περί το κυνήγι, οι οποίες αντιπαρατίθενται και στο εωτερικό των Ο-Π. Επειδή η πείρα διδάσκει ότι το θέμα παθιάζει ιδιαίτερα, παρακαλώ προκαταβολικά για ψυχραιμία και αποφυγή παρεκτροπών στη συζήτηση 🙂\nΟΙ ΘΕΣΕΙΣ ΤΗΣ ΘΕΜΑΤΙΚΗΣ ΟΜΑΔΑΣ ΔΙΚΑΙΩΜΑΤΩΝ ΤΩΝ ΖΩΩΝ ΓΙΑ ΤΟ ΚΥΝΗΓΙ\nΑ. ΚΕΙΜΕΝΟ ΘΕΣΕΩΝ ΠΡΟΤΑΣΕΩΝ ΠΡΟΣ ΤΟ Π.Σ. ΤΩΝ Ο.Π.\nΟι θέσεις που διατυπώνονται από την Θ.Ο.Δ.Ζ. στοχεύουν στην προστασία της πανίδας στην Ελλάδα, την άσκηση πίεσης προς τους κυβερνώντες και τους αρμόδιους φορείς, καθώς και την ενημέρωση – αφύπνιση – ενεργοποίηση της ελληνικής κοινωνίας κατά του κυνηγιού. Παράλληλα, ως Θ.Ο. των ΟΠ, στοχεύουμε να συμβάλλουμε με τις θέσεις μας στην αποστασιοποίηση της παράταξής μας από τις τετριμμένες και άκαρπες τοποθετήσεις των άλλων κομμάτων και να προβάλουμε ένα ανεξάρτητο, υπεύθυνο και ριζοσπαστικό πολιτικό πρόσωπο στην χώρα μας.\nΜε το πέρασμα των χρόνων, όπως είναι γνωστό, το Οικολογικό Κίνημα και πολλές περιβαλλοντικές οργανώσεις έχασαν σε μεγάλο βαθμό τη ριζοσπαστικότητα τους, κάποιες μάλιστα την ανεξαρτησία τους και, ενίοτε, μετατρέπονται σε πράσινους κήρυκες του διεθνούς επιχειρηματικού κατεστημένου.\nΌλοι σχεδόν μιλούν σήμερα για πράσινη ανάπτυξη, πολλοί όμως έχουν ως κύριο στόχο την εξυπηρέτηση κεφαλαιακών και κερδοσκοπικών συμφερόντων. Παρά την έντονη προβολή που γίνεται για τις πράσινες θέσεις, τα παραδοσιακά κόμματα εξακολουθούν να κυβερνούν γιατί οι πολίτες δεν έχουν ενημερωθεί και πεισθεί επαρκώς για τη γνησιότητα των πράσινων θέσεων και προθέσεων του οικολογικού κινήματος.\nΛαμβάνοντας υπόψη τις ανωτέρω διαπιστώσεις, σε συνδυασμό με τις αρχές και αξίες των ΟΠ, δηλώνουμε ότι «η θέση της Θ.Ο.Δ.Ζ. είναι υπέρ της οριστικής και καθολικής απαγόρευσης του κυνηγιού στην χώρα μας». Διαμορφώσαμε δε τις προτάσεις μας βασιζόμενοι στις ακόλουθες παραδοχές:\nΟι Ο.Π. είναι ένα δημοκρατικό, προοδευτικό και ριζοσπαστικό Κόμμα, ανεξάρτητο από τα οικονομικά συμφέροντα φορέων και επιχειρήσεων και από άλλου είδους πιέσεις και εξαρτήσεις από τον κυβερνητικό χώρο.\nΑπευθυνόμαστε προς τους Έλληνες πολίτες που έχουν υγιή οικολογική συνείδηση και επιδιώκουμε την ορθή και αντικειμενική ενημέρωση των συνανθρώπων μας, ώστε να προσελκύσουμε στο Κόμμα μας πολυπληθείς ενεργούς πολίτες που θα αποτελέσουν τη δύναμη και τη βάση της εξάπλωσης του αυθεντικού και ανεξάρτητου οικολογικού κινήματος μας.\nΟι θέσεις μας, ως Κόμμα, βασίζονται στις αρχές που έχουμε θεσπίσει και δεν επηρεάζονται από τις ψηφοθηρικές και λοιπές παραδοσιακές τοποθετήσεις και κινήσεις των άλλων Κομμάτων.\nΘέσεις / προτάσεις προς Π.Σ.\nΩς Θ.Ο.Δ.Ζ. τοποθετούμαστε κατά της θανάτωσης των ζώων. Προκειμένου, όμως, να διεκδικήσουμε την οριστική και καθολική απαγόρευση του κυνηγιού στην χώρα μας, περιοριζόμαστε να επιχειρηματολογήσουμε, προς το παρόν, μόνο για τους λόγους που επιβάλλουν την απαγόρευση του κυνηγιού και δεν εισερχόμαστε στο γενικότερο θέμα της θανάτωσης των ζώων για άλλους λόγους, έτσι ώστε να συμβάλουμε σε μία άμεση και ευρύτερη πολιτική συναίνεση που θα μας οδηγήσει σε μία αμοιβαία αποδεκτή κοινή πολιτική θέση που θα γνωστοποιηθεί στην κοινωνία.\nΖητάμε την οριστική και καθολική απαγόρευση του κυνηγιού για τους παρακάτω λόγους:\nΗ τακτική της άσκησης ελέγχου για το κυνήγι μέσω των «ετήσιων ρυθμιστικών διατάξεων περί θήρας» είναι αποδεδειγμένα αναποτελεσματική. Είναι μία ουτοπική προσέγγιση η οποία αποσκοπεί στην σχετική ικανοποίηση όλων των μερών (Κυβέρνησης, Κομμάτων, Κυνηγών, Κυνηγετικών Επιχειρήσεων και συμβιβασμένων αντικυνηγών). Έτσι, η ισχύουσα απαράδεκτη κατάσταση διαιωνίζεται, ικανοποιείται το κατεστημένο και η παράλογη θανάτωση των ζώων για λόγους αναψυχής και οικονομικής εκμετάλλευσης συνεχίζεται απρόσκοπτη. Είναι μία τακτική που βολεύει πολλούς.\nΗ έστω και προσωρινή «αποδοχή του κυνηγιού και η διαπραγμάτευση των όρων διεξαγωγής του» τοποθετεί de facto τον πήχη των διαπραγματεύσεων πολύ χαμηλά και το αποτέλεσμα που προκύπτει είναι χωρίς ουσιώδη σημασία στην αντιμετώπιση του προβλήματος. Αντίθετα, με την ξεκάθαρη τοποθέτηση μας υπέρ της οριστικής και καθολικής απαγόρευσης του κυνηγιού, αν και είναι κατανοητό ότι αυτή η απαγόρευση δεν είναι δυνατόν να γίνει άμεσα αποδεκτή από την Πολιτεία, τοποθετούμε τον πήχη των διαπραγματεύσεων ψηλά και ασκούμε πολύ πιο έντονη πίεση στη λήψη δραστικότερων μέτρων κατά του κυνηγιού και πιέζοντας παράλληλα για τη μελλοντική απαγόρευσή του. Μάλιστα, η συγκεκριμένη στάση ενισχύει την παρουσία και θέσεις των περιβαλλοντικών φορέων καθότι βοηθά στην αποτελεσματικότερη προβολή των προτάσεών τους και στην πιο εύκολη αποδοχή τους.\nΜια τυχόν τοποθέτησή μας υπέρ των συνήθων συμβιβαστικών «λύσεων», εξομοιώνει τους Ο.Π. με τα παραδοσιακά κόμματα τοποθετώντας τους στο ίδιο επίπεδο. Άλλωστε όλα τα κόμματα πλέον, πλην του ΚΚΕ, παίρνουν κάποια θετική θέση υπέρ της πράσινης πολιτικής και της οικολογίας για ψηφοθηρικούς και ωφελιμιστικούς λόγους. Η υιοθέτηση αντίστοιχης πολιτικής από μέρους μας θα μας οδηγήσει κατά συνέπεια σε ισοπέδωση και πολιτικό μαρασμό. Η εκδοχή να δείξουμε συμβιβαστική στάση προς το παρόν κάνοντας προτάσεις για τις «ρυθμιστικές διατάξεις» του κυνηγιού για μερικά χρόνια και μετά να απαιτήσουμε την οριστική απαγόρευσή του, εκτός από την έλλειψη ρεαλισμού, προβάλει μία αβέβαιη, καιροσκοπική εικόνα για τις θέσεις του Κόμματος μας και μας εκθέτει στην κοινωνία. Άλλωστε στη χώρα μας ισχύει η αρχή «ουδέν μονιμότερον του προσωρινού».\nΩς προς την προσέλκυση υποστηρικτών, το Κόμμα μας μέχρι τώρα δεν έχει εκμεταλλευθεί στον απαιτούμενο βαθμό τις ευκαιρίες που του δόθηκαν επειδή δεν έχει σε αρκετά θέματα (όπως το κυνήγι) ξεκάθαρες πολιτικές θέσεις και με τις ενέργειες ή παραλείψεις του αποθαρρύνει την μαζική προσέλκυση νέων υποστηρικτών. Τόσο από τις πολυάριθμες ζωοφιλικές οργανώσεις όσο και από την νεολαία που τοποθετείται αρκετά ευνοϊκά υπέρ των προοδευτικών, ριζοσπαστικών λύσεων δεν έχει εκδηλωθεί μέχρι σήμερα η αναμενόμενη ανταπόκριση προς το Κόμμα μας. Η προσέλκυση υποστηρικτών από το λόμπυ των κυνηγών, όπως έχουν εκφράσει κάποιοι, είναι κυριολεκτικά μία αυταπάτη.\nΗ μη λήψη ξεκάθαρης θέσης κατά του κυνηγιού από τους Ο.Π. καλλιεργεί εντυπώσεις στην κοινωνία ότι και αυτό το Κόμμα βρίσκεται σε εξάρτηση, όπως και τα άλλα κόμματα και εξυπηρετεί τα συμφέροντα των εκμεταλλευτών της πράσινης ανάπτυξης επωφελούμενο της παρουσίας του για να αποκομίσει διάφορα οφέλη.\nΜέχρι σήμερα όλες οι προσπάθειες επικεντρώθηκαν στη λήψη μέτρων και όχι στην απαγόρευση του κυνηγιού, πλην των αντιδράσεων που εκδηλώθηκαν τα προηγούμενα χρόνια από ελάχιστες αντικυνηγετικές οργανώσεις. Η λήψη μέτρων νομιμοποιεί και ενισχύει το υπάρχον σύστημα. Οι Ο.Π με την τοποθέτησή τους στο θέμα του κυνηγιού οφείλουν να επιβεβαιώσουν ότι είναι ένα αυθεντικά οικολογικό, ριζοσπαστικό και δυναμικό Κόμμα και όχι κόμμα «βιτρίνας». Οι μεσοβέζικες τοποθετήσεις σε συγκεκριμένα θέματα μπορεί να αποβούν καταστρεπτικές. Η λογική της προσωρινής ρύθμισης του κυνηγιού με στόχο τη μελλοντική απαγόρευσή του, δηλώνει ότι είμαστε ανειλικρινείς, ότι δεν είμαστε μία απελευθερωμένη πολιτική οντότητα και μας στερεί την ευκαιρία να αποτελέσουμε την άλλη πλευρά του νομίσματος για την κοινωνία.\n«Δεν μπορούμε να κάνουμε αυθεντική πράσινη πολιτική, αν δεν φέρουμε τον κόσμο με το μέρος μας και δεν θα μπορέσουμε να φέρουμε τον κόσμο μαζί μας, αν δεν έχουμε ξεκάθαρες, ειλικρινείς οικολογικές και πολιτικές θέσεις και προτάσεις».\nΒ. ΚΕΙΜΕΝΟ ΘΕΣΕΩΝ ΤΩΝ Ο.Π. ΓΙΑ ΤΟ ΚΥΝΗΓΙ ΠΡΟΣ ΤΗΝ ΕΛΛΗΝΙΚΗ ΚΟΙΝΩΝΙΑ\nΗ Θ.Ο.Δ.Ζ. καταδικάζει το κυνήγι ως έγκλημα κατά της φύσης και ζητούμε να σταματήσει. Το κυνήγι που ήταν κάποτε ένας απαραίτητος μηχανισμός επιβίωσης είναι τώρα μια αχρείαστη, άδικη, εθιστική, καταστροφική για την υγεία, ολέθρια για το περιβάλλον, δυσλειτουργική συμπεριφορά και κοινωνική πρακτική. Στην σύγχρονη εποχή είναι ένα «χόμπι» που προκειμένου να το περιφρουρήσουν οι οπαδοί του «επικαλούνται τα παλαιά πρότυπα, την εθνική ταυτότητα και τις αρχαίες παραδόσεις». Ο σύγχρονος άνθρωπος οφείλει να προσαρμοστεί στα δεδομένα της σύγχρονης εποχής. Κατά τον Alvin Toffler, «οι αναλφάβητοι του 21ου αιώνα δεν θα είναι εκείνοι που δεν μπορούν να διαβάσουν και να γράψουν, αλλά εκείνοι που δεν μπορούν να μάθουν, να ξεμάθουν και να ξαναμάθουν».\nΤο κυνήγι σήμερα είναι μια ψυχαγωγική δραστηριότητα και η θανάτωση των ζώων για ψυχαγωγικούς λόγους δεν μπορεί να είναι κοινωνικά αποδεκτή, νόμιμη και συνταγματικά κατοχυρωμένη.\nΗ επιστήμη έχει καταδείξει ότι τα ζώα βιώνουν όπως και οι άνθρωποι ένα βαθύ και εκτεταμένο εύρος συναισθημάτων, όπως η χαρά, η αγάπη, η θλίψη, η ζηλοτυπία και η αμηχανία. Τα θηλαστικά κατέχουν μεταιχμιακό σύστημα και νεοφλοιό, τις λειτουργίες δηλαδή που επιτρέπουν στα ανθρώπινα πλάσματα να βιώνουν συναισθήματα και να έχουν αφηρημένες σκέψεις. Όλα τα θηλαστικά κατέχουν οκυτοκίνη, μία ορμόνη που περιλαμβάνεται στη βίωση της ευχαρίστησης κατά τη διάρκεια του σεξ και παίζει βασικό ρόλο στην ανάπτυξη συναισθηματικών δεσμών μεταξύ μητέρας και βρέφους. Η μεταχείριση των ζώων ως απλά αντικείμενα, ως μέσα για τους ανθρώπινους σκοπούς είναι κατακριτέα.\nΣτην προτεινόμενη απαγόρευση για το κυνήγι συμπεριλαμβάνουμε και την απαγόρευση της αλιείας για αναψυχή με τη χρήση του ψαροντούφεκου, το λεγόμενο ψαροκυνήγι. Το ψαροκυνήγι είναι άλλη μία ακόμη αφύσικη ψυχαγωγία του είδους μας. Τα ψάρια έχουν το ίδιο σύστημα πόνου με αυτό των θηλαστικών και των πτηνών και μάλιστα ορισμένοι υποστηρίζουν ότι είναι ακόμη πιο ευαίσθητο. Οι επιστήμονες έχουν αποδείξει ότι οι εγκέφαλοι των ψαριών και το νευρικό τους σύστημα μοιάζουν με του ανθρώπου. Για παράδειγμα, τα ψάρια έχουν νευρομεταδότες, όπως οι ενδορφίνες, που βοηθούν στην αντιμετώπιση του πόνου και ισχυρισμοί ότι τα ψάρια δεν υποφέρουν είναι επιστημονικά άτοποι. Πλήθος μελετών καταγράφουν τη αυξημένη νοημοσύνη των ψαριών, τη χρήση εργαλείων, την εντυπωσιακά καλή μνήμη και τις περίπλοκες κοινωνικές δομές μεταξύ τους. Εν κατακλείδι, τα ψάρια είναι και αυτά όντα με συναίσθηση.\nΟ άνθρωπος, ως είδος που διέπεται από ηθικούς κανόνες και διαθέτει την απαραίτητη λογική, είναι σε θέση να αγωνιστεί για τη σωτηρία των άλλων ειδών, με τα οποία συγκατοικεί στον πλανήτη και με τα οποία μοιράζεται τα ίδια βασικά ένστικτα διατήρησης στη ζωή και διαιώνισης του είδους. Κατά συνέπεια, η θανάτωση των ζώων από τον άνθρωπο και μάλιστα για ψυχαγωγικούς λόγους είναι μία απαράδεκτη ενέργεια ασυμβίβαστη με τις ηθικές μας αξίες.\nΟι κυνηγοί επικαλούνται ότι είναι διαχειριστές της φύσης. Αυτή η επίκληση στερείται κάθε λογικής και ηθικής βάσης. Οι πρόγονοί μας χρησιμοποίησαν την ιδεολογία του «δικαίου του ισχυρότερου» για να αιτιολογήσουν την κυριαρχία τους επί των άλλων όντων. Αυτές οι τοποθετήσεις έγιναν για τη διαιώνιση της ισχύος τους «παράδοση», «κουλτούρα», «ανάγκη», «χόμπι» και «τρόπος ζωής». Σήμερα, για να αποφευχθούν τυχόν αντίθετες τοποθετήσεις, παρουσιάζεται τη σκεπτικό της «διαχείρισης» και της αναγκαιότητας της για να επιβληθεί η συνέχιση της συγκεκριμένης δραστηριότητας. Η διαχειριστική αυτή λογική έχει συμβάλλει στην πλήρη νομιμοποίηση της δραστηριότητας και μάλιστα στην ανάδειξή της ως μέσο διατήρησης της βιοποικιλότητας και έχει δώσει την ευκαιρία στο κυνηγετικό λόμπυ παγκοσμίως να κατέχει καίριες θέσεις στους φορείς διαχείρισης των εθνικών πάρκων, στα αρμόδια υπουργεία και φορείς καθώς και στις επιτροπές που συστήνονται για την αξιολόγηση των τακτικών που ακολουθούνται.\nΟΙ ΣΥΝΕΠΕΙΕΣ ΑΠΟ ΤΗΝ ΚΥΝΗΓΕΤΙΚΗ ΔΡΑΣΤΗΡΙΟΤΗΤΑ\n“Η «άγρια» φύση δεν είναι άγρια για τα ζώα που ζουν σε αυτή. Η φύση δεν είναι από μόνη της ούτε αιμοσταγής ούτε άγρια. Δεν υπάρχει περισσότερο αίμα, αγριότητα και σκληρότητα απ’ όσο υπάρχει στους ίδιους τους ανθρώπους, ή για την ακρίβεια, στην κοινωνία μέσα στην οποία ζουν.”\nΑ. Σε σχέση με το Περιβάλλον\nΤο κυνήγι εκτός από την πρόκληση διαταραχής στην οικολογική αλυσίδα, ευθύνεται και για την εξαφάνιση πολλών ειδών της πανίδας μας. Πρόσθετα με το πρόβλημα της δολοφονίας των ζώων, ένας σημαντικός αριθμός αυτών τραυματίζεται και υποφέρει, ενώ άλλα πεθαίνουν λόγω εξάντλησης από την έντονη και διαρκή όχληση που δεν τους επιτρέπει να βρουν την τροφή τους, να ξεκουραστούν και να αναπαραχθούν.\nΠρόσφατα, η εσφαλμένη και βολική αντίληψη περί αειφορικού κυνηγιού ήλθε να καλύψει την αμφισβήτηση για τη συγκεκριμένη δραστηριότητα και να εξασφαλίσει ότι και οι επόμενες γενεές θα έχουν τη χαρά να σκοτώνουν, καθώς με αυτό τον τρόπο εξασφαλίζεται η διαιώνιση της δολοφονίας ζώων για ψυχαγωγία. Η έννοια του αειφορικού κυνηγιού παρουσιάζεται ως η οικολογική απάντηση στην καταστροφή!!\nΣτις σύγχρονες κοινωνίες, στις οποίες δεν υπάρχει διατροφική εξάρτηση από το κυνήγι, η διεξαγωγή του γίνεται με σύγχρονη τεχνολογία ξεκληρίζοντας κάθε ζώο που θα βρεθεί στο δρόμο του κυνηγού. Νέα όπλα και μέθοδοι θανάτωσης προσφέρουν τη δυνατότητα εξολόθρευσης τεράστιων αριθμών θηλαστικών και πουλιών. Η συσσώρευση πλαστικού και μόλυβδου από τα σκάγια στη φύση έχει καταστροφικές συνέπειες για το περιβάλλον λόγω της μόλυνσης που προκαλεί.\nΗ διεξαγωγή της αλιείας για ψυχαγωγικούς λόγους και ειδικά με την χρήση ψαροντούφεκου έχει ολέθριες επιπτώσεις στην θαλάσσια βιοποικιλότητα. Πρόκειται για επιλεκτικό κυνήγι που στοχεύει στην ανεύρεση και θανάτωση συγκεκριμένων ειδών που κρίνονται πολυτιμότερα για τον κυνηγό και πληθυσμιακά υστερούν έναντι των άλλων θαλάσσιων ειδών. Είναι αυτονόητο ότι ένας ψαροντουφεκάς δεν κυνηγά σαρδέλες με το ψαροντούφεκο.\nΗ διεξαγωγή του κυνηγιού προκαλεί προβλήματα στην φύση, επηρεάζει τη βιοποικιλότητα και δημιουργεί αρνητικές ισορροπίες μεταξύ των ειδών. Η φύση από μόνη της επιτυγχάνει τις απαραίτητες ισορροπίες ενώ η ανθρώπινη παρέμβαση έχει αποδειχθεί καταστροφική στις περισσότερες περιπτώσεις.\nΗ κυνηγετική δραστηριότητα ασκείται από μία μειοψηφία ανθρώπων που παραβλέπει εντελώς το δημοκρατικό δικαίωμα της μεγάλης πλειοψηφίας των πολιτών να απολαμβάνουν τη φύση σε όλο της το μεγαλείο με ηρεμία και χωρίς κίνδυνο. Σε ένα πληθυσμό 11.000.000 ανθρώπων, η ετήσια ρυθμιστική του κυνηγιού επιτρέπει σε μια μειοψηφία 230.000 οπλοφόρων συμπολιτών μας να ασκεί τις ανάγκες αναψυχής τους σκοτώνοντας ζώα με την ευλογία μάλιστα της Πολιτείας.\nΤο κυνήγι βασίζεται στην ικανοποίηση από τη διαδικασία καταδίωξης ενός ζωντανού ζώου μέχρι θανάτου. Οφείλουμε να αναδείξουμε το γεγονός ότι το κυνήγι καλλιεργεί αντικοινωνική συμπεριφορά με αρνητικές επιπτώσεις στην κοινωνία. Ως δραστηριότητα, καλλιεργεί τη βία με τη νομιμοποιημένη θανάτωση των ζώων, γεγονός που προωθεί επιθετικά ένστικτα. Η άμεση σχέση μεταξύ της βίας σε ζώα και της βίας σε ανθρώπους αποτελεί πλέον αναμφισβήτητο γεγονός. Είναι πολύ σημαντικό να αναδείξουμε ότι το κυνήγι διδάσκει τους νεότερους ότι κάποιοι έχουν το δικαίωμα να επιβάλλουν τη δύναμή τους μόνο και μόνο επειδή είναι πιο ισχυροί και καλύτερα οπλισμένοι. Οι αντιπαιδαγωγικές αξίες του κυνηγιού:\nα. το ενδιαφέρον για τη ζωή ενός ζώου είναι μια μορφή «αδυναμίας» και\nβ. η θανάτωση ζώων είναι διασκέδαση\nθα πρέπει να χαρακτηρίζονται ως κατακριτέες.\nΗ νομιμοποίηση της οπλοκατοχής για το κυνήγι είναι η αιτία πολυάριθμων θανάτων και σοβαρών τραυματισμών κυνηγών και αθώων περιπατητών στην φύση, ακόμη και παιδιών.\nΓ. Σε σχέση με την Οικονομία\nΗ κυνηγετική δραστηριότητα προκαλεί τεράστιο πρόβλημα στον οικοτουρισμό, τις μικρομεσαίες ξενοδοχειακές και λοιπές συναφείς επιχειρήσεις της ορεινής κυρίως Ελλάδας. Η ζημιά που επικαλείται η κυνηγετική βιομηχανία ότι θα υποστεί σε περίπτωση απαγόρευσης του κυνηγιού είναι κατά πολύ κατώτερη εκείνης που έχει ήδη προκληθεί από την παρεμπόδιση της οικοτουριστικής ανάπτυξης η οποία απευθύνεται σε ένα κατά πολύ μεγαλύτερο αριθμό πολιτών, Ελλήνων και ξένων, που επιλέγουν τον εναλλακτικό τουρισμό καθ’ όλη τη διάρκεια του έτους. Ο ισχυρισμός, όπως ο πρόσφατος του ΥΠΕΚΑ (για να δικαιολογήσει την επανέγκριση της ρυθμιστικής απόφασης του κυνηγιού μετά την απόρριψή της από το ΣτΕ) ότι θα υποστούν οικονομική ζημιά τα ξενοδοχεία της υπαίθρου, δεν ευσταθεί γιατί ο αριθμός των κυνηγών που χρησιμοποιούν ξενοδοχεία είναι ελάχιστος σε σχέση με τους πολίτες που κάνουν οικοτουρισμό. Η συντριπτική πλειοψηφία των κυνηγών ασκεί τη δραστηριότητά αυτή κοντά στην περιοχή που κατοικεί και δεν χρησιμοποιεί ξενοδοχεία. Τέτοιοι ισχυρισμοί λειτουργούν εκβιαστικά με σκοπό να αποπροσανατολίσουν. Οι πραγματικοί λάτρεις της φύσης δεν την εγκαταλείπουν όταν τους πάρεις τα όπλα.\nΟμοίως, οι ψυχαγωγούμενοι με το ψαροκυνήγι δεν αποφέρουν έσοδα στις τοπικές κοινωνίες των περιοχών που δραστηριοποιούνται, απεναντίας μάλιστα αρκετοί από αυτούς εμπορεύονται την αλιεία τους σε τοπικές ταβέρνες αποκομίζοντας αφορολόγητα έσοδα.\nΣτον ευρύτερο οικολογικό χώρο οι αρνητικές διαστάσεις του κυνηγιού ήταν πάντα γνωστές και οι αντιδράσεις κατά του κυνηγιού είχαν ξεκινήσει πολύ νωρίτερα από τη δεκαετία του εξήντα. Η διαρκής προσπάθεια συμβιβασμού με τους κυνηγούς όλα αυτά τα χρόνια μέσω διαφόρων προτεινόμενων «ρυθμίσεων» το μόνο που απέδωσε ήταν η επιβίωση του κυνηγιού, η εδραίωσή του μέσα από τους νόμους και τα ΜΜΕ και η κατάληψη καίριων θέσεων από φιλικά προσκείμενα άτομα.\nΚάθε χρόνο, το αρμόδιο υπουργείο για το θέμα (Αγροτικής Ανάπτυξης και Τροφίμων μέχρι πρόσφατα), καλεί τους κυνηγούς και τις περιβαλλοντικές οργανώσεις σε διαβούλευση λίγο πριν την έκδοση της εκάστοτε ρυθμιστικής. Οι κυνηγοί και οι οργανώσεις υποβάλλουν τις προτάσεις τους και το υπουργείο προχωρά στην έκδοση της ρυθμιστικής απόφασης. Το υπουργείο κατά κανόνα στηρίζει τις προτάσεις των κυνηγών.\nΟι κυνηγοί έχουν υποβάλλει προτάσεις όπως η αναβάθμιση της εκπαίδευσης των κυνηγών, η αλλαγή του τρόπου απόκτησης άδειας, οι αυστηρότερες εξετάσεις (γραπτές εξετάσεις και πρακτική εφαρμογή στα κυνηγοτόπια) και η εκπαίδευση σε όλα τα θέματα που σχετίζονται με την κυνηγετική δραστηριότητα και το περιβάλλον. Εφαρμόζουν το πρόγραμμα Άρτεμις Ι και ΙΙ όπου γίνεται λεπτομερής καταγραφή των ειδών. Προτείνουν την έκδοση τοπικών αδειών κυνηγιού αφού προηγουμένως εξεταστεί η ζωοχωρητικότητα και βιοχωρητικότητα της περιοχής σε συνδυασμό με εμπλουτισμό σε «θηράματα». Εισηγούνται, επίσης, την ενδυνάμωση της θηροφυλακής.\nΟι προτάσεις των οργανώσεων που έχουν λάβει μέρος στις ετήσιες διαβουλεύσεις αφορούν τις ημερομηνίες άσκησης του κυνηγιού (για τη λήξη της κυνηγετικής περιόδου έχει προταθεί η καταληκτική ημερομηνία της 31ης Ιανουαρίου και έχει προταθεί και η καθυστέρηση της έναρξης της κυνηγετικής περιόδου), τις περιοχές, τα είδη, τον έλεγχο της λαθροθηρίας (πάντοτε υπήρχαν αντιδράσεις για την ομοσπονδιακή θηροφυλακή), και πολλά άλλα.\nΤα δε θέματα της λαθροθηρίας και της αειφορίας ήταν τα μόνα που συμφωνούν υπουργείο, κυνηγοί και περιβαλλοντικές οργανώσεις, καθώς με τον καθορισμό ορίων εξασφαλίζεται η αειφορική συνέχιση του κυνηγιού. Κυνηγοί και περιβαλλοντικές οργανώσεις ζητούν επιπρόσθετα μέτρα σχετικά με τη διαδικασία εκτροφής και απελευθέρωσης των «θηραματικών» ειδών. Επίσης, θέματα όπως η μολυβδίαση είχαν απασχολήσει το υπουργείο και κατά το παρελθόν, και ακούστηκαν προτάσεις για τη χρήση μη μολυβδούχων σκαγιών. Το ζήτημα έχει ήδη αντιμετωπιστεί από την ΕΕ, η οποία έχει ορίσει ότι μετά το τέλος της κυνηγετικής περιόδου 2009-2010 μόνο για τους υδροβιότοπους θα πρέπει να χρησιμοποιείται άλλο κράμα στα φυσίγγια, οπότε αναγκαστικά θα ακολουθήσει και η Ελλάδα. Τέλος, κυνηγοί και περιβαλλοντικές οργανώσεις ζητούν αυστηρότερες ποινές και αύξηση των προστίμων, καθώς και αυστηρότερη νομοθεσία σχετικά με τη χρήση όπλων.\nΗ αποδοχή περιοριστικών μέτρων προϋποθέτει την αποδοχή της νομιμότητας διεξαγωγής της συγκεκριμένης δραστηριότητας που οδηγεί στη συνέχισή της για τις επόμενες δεκαετίες και μάλιστα στη διαιώνισή της. Στην ανθρώπινη κοινωνία υπάρχουν πράξεις και δραστηριότητες που δεν πρέπει να είναι αποδεκτές, ανεξάρτητα από τον τρόπο διεξαγωγής τους.\nΈνας άλλος σημαντικός λόγος για τη μη αποδοχή μέτρων και τη ξεκάθαρη αντίθεσή μας αποτελεί το χαρακτηριστικό των ατόμων να απευαισθητοποιούνται σε πρακτικές που εμπεριέχουν βία και θανάτωση ζώων μέσω της συνήθειας. Όταν μπαίνουμε στη διαδικασία εκλογίκευσης μιας δραστηριότητας, η κοινωνία μαθαίνει να την αποδέχεται.\nΥπάρχουν πολλά παραδείγματα για απαγορεύσεις που αν δεν είχαν επιβληθεί, το κυνήγι θα ίσχυε θα συνεχίζονταν μέχρι σήμερα. π.χ. Στην Αγγλία το 1839 απαγόρευσαν το κυνήγι των ταύρων. Αν δεν είχε απαγορευτεί τότε και είχαν μιλήσει για μέτρα, θα διεξάγονταν ακόμη σήμερα. Πρόσφατα, στην ίδια χώρα, μετά από μεγάλη συζήτηση και μια κυβερνητική αναφορά (Burns Report), το Κοινοβούλιο στην ερώτηση μεταξύ ελέγχου και απαγόρευσης, ψήφισε υπέρ της απαγόρευσης του κυνηγιού με σκύλους, θέτοντας τέλος με αυτό τον τρόπο σε μια παράδοση εκατοντάδων χρόνων, το κυνήγι της αλεπούς. Στην Ελλάδα, το παράδειγμα της Τήλου με την απαγόρευση του κυνηγιού στην περιοχή έχει δημιουργήσει νέες προοπτικές για την οικοτουριστική ανάπτυξη του νησιού. Πλήθος άλλων κινημάτων τάσσονται υπέρ των ξεκάθαρων και καθαρά ευδιάκριτων τοποθετήσεων και πετυχαίνουν τους στόχους τους, όπως στο παρελθόν το κίνημα για τον τερματισμό της δουλείας, για την ισότητα των φύλων, κατά των φυλετικών διακρίσεων, κ.α.\nΟι όποιες ρυθμίσεις γίνονται για το κυνήγι απλώς αποσκοπούν στη διαιώνιση μιας απαράδεκτης κατάστασης, εξυπηρετούν ψηφοθηρικές και κερδοσκοπικές σκοπιμότητες και αποτελούν έναν εύσχημο τρόπο αναγνώρισής του. Για τους λόγους αυτούς ζητάμε ξεκάθαρα την καθολική και οριστική απαγόρευσή του στην χώρα μας.\nΣτη χώρα μας υπάρχουν κρατικά και ιδιωτικά εκτροφεία θηραμάτων. Σκοπός τους είναι ο εμπλουτισμός των βιοτόπων με «εκτρεφόμενα θηράματα» όπως χαρακτηρίζονται τα ζώα που εκτρέφονται με σκοπό να απελευθερωθούν και εν συνεχεία να σκοτωθούν από τους κυνηγούς. Για παράδειγμα, το 2008 περίπου 34.000 φασιανοί και πέρδικες δόθηκαν στους κυνηγετικούς συλλόγους από τα κρατικά εκτροφεία για απελευθέρωση, ή μάλλον, για εκτέλεση. Ο «εμπλουτισμός» αυτός ο οποίος καλείται «διαχείριση του θηραματικού πλούτου», διενεργείται σύμφωνα με επιστημονικά δεδομένα και με τις επιταγές της εθνικής και κοινοτικής νομοθεσίας. Μιλάμε πλέον για επιστημονικά τεκμηριωμένους φόνους. Πριν από την απελευθέρωση κάθε είδους πρέπει να λαμβάνονται υπόψη εκτός από τις οικολογικές και βιολογικές απαιτήσεις του και οι γενετικές μελέτες ώστε να αποφευχθεί η γενετική μόλυνση των ενδημικών ειδών. Ο επιστημονικός σχεδιασμός δράσεων και ενεργειών αποσκοπεί στην τόνωση των φυσικών πληθυσμών των διαφόρων ειδών της πανίδας μας ώστε οι κυνηγοί να έχουν τη δυνατότητα της αειφόρου εκμετάλλευσης των θηραμάτων. Το γεγονός αυτό δεν συνάδει με την περιβαλλοντική ηθική και δεν αποδεχόμαστε τη λειτουργία των εκτροφείων θηραμάτων. Εκτός αυτού, τα ζώα που απελευθερώνονται δεν έχουν τη δυνατότητα να επιβιώσουν γιατί δεν έχουν τη συμπεριφορά και τις δεξιότητες των ζώων που μεγάλωσαν στη φύση για να διεκδικήσουν την τροφή και επιβίωσή τους. Επιπλέον, δημιουργούν προβλήματα και επηρεάζουν τους πληθυσμούς των άλλων ζώων μέσω της παρουσίας τους και των αριθμών τους.\nΚαταφύγια «άγριας ζωής»\nΑξίζει να αναφερθεί ότι υπάρχουν 685 καταφύγια άγριας ζωής διάσπαρτα σε όλη την Ελλάδα και θα γίνουν και άλλα. Προτάσεις για αύξηση των καταφυγίων έχουν γίνει και από κυνηγούς και από περιβαλλοντικές οργανώσεις. Το συμπέρασμα πρόσφατης μελέτης που έκανε το Δημοκρίτειο Πανεπιστήμιο το 2009, ήταν ότι σε διάστημα 40 ετών, μεταξύ 1969-2009, τα καταφύγια δεν έχουν καταφέρει να προστατεύσουν τα ζώα.\nΟι ΟΠ, ως κόμμα το οποίο τάσσεται υπέρ της πράσινης ανάπτυξης με κύριο μέλημά του την προστασία της φύσης και της πανίδας της χώρας, ως κόμμα που αποτάσσει την κάθε μορφή βίας, που αγωνίζεται για τα ανθρώπινα δικαιώματα αλλά και την προστασία και κατοχύρωση των δικαιωμάτων των ζώων, ζητάει από την πολιτική ηγεσία της χώρας την οριστική παύση του κυνηγιού, ως δραστηριότητας βλαπτικής για τα ζώα και το περιβάλλον, βάρβαρης και ασύμβατης με τον 21ο αιώνα. Τα ζώα σκοτώνουν για τις διατροφικές τους ανάγκες, ενώ ο «πολιτισμένος» κυνηγός σκοτώνει για να εξασκήσει τη σκοπευτική του ικανότητα πάνω σε ζωντανά πλάσματα, να ψυχαγωγηθεί και να νιώσει την ηδονή του φόνου. Είναι πράξη που δε συνάδει ούτε με τη νέα περιβαλλοντική ηθική που αναπτύσσεται στις μέρες μας ούτε και με την αρχή της αβλάβειας. Ζητάμε να δοθεί ένα οριστικό τέλος σ’ αυτή τη δραστηριότητα.\nΠιστεύουμε σε μια νέα ηθική απέναντι στη φύση και στη ζωή βασισμένη στην προάσπιση των δικαιωμάτων των ζώων. Προτείνουμε στην Πολιτεία να δώσει ένα οριστικό τέλος στο κυνήγι. Σε παγκόσμιο επίπεδο, σειρά αποφάσεων βασίζονται στην ηθική προς τα ζώα και ορίζουν νόμους για την προστασία των ζώων με πρόσφατα παραδείγματα την απαγόρευση της γούνας σε πολλές χώρες, την απαγόρευση του εμπορίου προϊόντων φώκιας στην ΕΕ, την απαγόρευση πειραμάτων σε ζώα σε πολλά πανεπιστήμια και ερευνητικά κέντρα αλλά και για καλλυντικούς σκοπούς στην ΕΕ, την απαγόρευση των τσίρκο με ζώα σε πολλές χώρες, την απαγόρευση των ταυρομαχιών στην Καταλονία και πολλά άλλα.\nΠροτείνουμε εναλλακτικές λύσεις για τη μετατροπή της οικονομίας που συνδέεται με το κυνήγι (επιχειρήσεις ειδών κυνηγίου, κλπ) σε δραστηριότητες φιλικές προς το περιβάλλον, όπως ο οικοτουρισμός, οι ξεναγήσεις στη φύση, κλπ. Λαμβάνοντας υπόψη άλλες περιπτώσεις απαγόρευσης, όπως της Τήλου, μπορούν να υποβληθούν εμπεριστατωμένες προτάσεις για ανάπτυξη των περιοχών με βάση πραγματικά οικολογικά κριτήρια. Οι επαγγελματίες που έχουν κάποια οικονομική σχέση με τη δραστηριότητα του κυνηγιού (ξενοδόχοι, βενζινοπώλες, κ.α.) δεν θα χάσουν την πελατεία τους, αντιθέτως, τυχόν παύση του κυνηγιού θα αυξήσει τη δραστηριότητα άλλων ομάδων που έρχονται σε επαφή με τη φύση. Με λίγα λόγια, το μόνο που θα εξαφανιστεί από το τοπίο, θα είναι τα όπλα. Οι μόνοι επαγγελματίες που θα χρειαστεί να αλλάξουν εμπόρευμα ή επάγγελμα, θα είναι οι έμποροι όπλων.\nΠροτείνουμε να δοθούν κίνητρα και να ανατεθούν συγκεκριμένοι ρόλοι στους κυνηγούς, ώστε να αντικαταστήσουν το κυνήγι με άλλες δραστηριότητες φιλικές με τη φύση και τη ζωή, όπως είναι η δασοπροστασία, η πυροφύλαξη, η προστασία της ζωής (αντί η θανάτωσή της), η δενδροφύτευση, ο καθαρισμός δασικών περιοχών κλπ. Με αυτόν τον τρόπο θα καλλιεργήσουμε μια υγιή σχέση με τη φύση.\nΠροτείνουμε την υιοθέτηση ριζικότερων πολιτισμικών αλλαγών που θα οδηγήσουν τους κυνηγούς στην αναζήτηση εναλλακτικών μορφών επαφής με τη φύση. Καθοριστικό ρόλο θα παίξει η κατάλληλη περιβαλλοντική εκπαίδευση και η ενημέρωση των πολιτών και πρωτίστως της νεολαίας για τις αρνητικές επιδράσεις του κυνηγιού στο περιβάλλον και η ευαισθητοποίησή τους στα δικαιώματα των ζώων και στην προστασία της ζωής τους.\nΠροτείνουμε την τροποποίηση του νόμου και των διαδικασιών ώστε η εκδίκαση των κατηγορουμένων για παράβαση της απαγόρευσης κυνηγιού να είναι σύντομη και αποτελεσματική. Προτείνουμε την αναπροσαρμογή του συστήματος με την καθιέρωση αντίστοιχων ποινών με εκείνων που προβλέπει ο Νόμος για αναίτια θανάτωση των ζώων συντροφιάς.\nΖητάμε την απαγόρευση της κατοχής και χρήσης όπλων με πολύ αυστηρές ποινές σε περίπτωση παράβασης του νόμου. Το ψαροντούφεκο θα πρέπει να θεωρηθεί όπλο και να υπόκειται στους ίδιους περιορισμούς με τα λοιπά όπλα. Η οπλοκατοχή, έστω και με αυστηρές προϋποθέσεις, δεν είναι αποδεκτή γιατί συμβάλλει στη βία και δεν αρμόζει σε μια σύγχρονη, πολιτισμένη και προοδευτική κοινωνία. Η κατοχή όπλων από πολίτες δεν είναι συμβατή τις αξίες ενός οικολογικού πράσινου κόμματος στη χώρα μας.\nΑποδοκιμάζουμε τη διαχειριστική πολιτική του υπουργείου και της κυνηγετικής συνομοσπονδίας και των περιβαλλοντικών οργανώσεων. Η δική μας πρόταση δεν βασίζεται στην διαχειριστική λογική. Δεν μπορούμε να μιλάμε την ίδια γλώσσα με τους κυνηγούς για τη «διαχείριση» της φύσης.\nΚαταδικάζουμε κάθε προσπάθεια απαξίωσης της ηθικής διάστασης και της επιβολής μιας επιστημονικής προσέγγισης, βασισμένης σε κατευθυνόμενες μελέτες και στοιχεία που μας οδηγούν στην πολιτική της διαχείρισης. Η ηθική αποτελεί σημαντικότατο χαρακτηριστικό της ανθρώπινης κοινωνίας και η άποψη ότι δεν πρέπει να λαμβάνεται υπόψη οδηγεί στην αποδοχή της βίας και την απαξίωση των ηθικών κριτηρίων. Δεν μπορούμε να χρησιμοποιούμε μελέτες για να αποδείξουμε την αξία της ζωής.\nΒασισμένοι στον κινηματικό και ριζοσπαστικό χαρακτήρα των ΟΠ, στοχεύουμε στη δημιουργία ενός ευρύτερου κοινωνικού κινήματος ενάντια στο κυνήγι που θα συνδέσει τους ΟΠ με ΜΚΟ, ανεξάρτητους πολίτες και την κοινωνία και θα δημιουργήσει τις κατάλληλες συνθήκες, διαμορφώνοντας την κοινή γνώμη και οικοδομώντας συμμαχίες σε μεγάλη κλίμακα. Η χώρα μας χρειάζεται τον φορέα που θα πει ένα ξεκάθαρο όχι στο κυνήγι και θα ηγηθεί της όλης προσπάθειας φέρνοντας τον κόσμο μαζί του και συσπειρώνοντας τις διάφορες δυνάμεις υπέρ της οριστικής κατάργησης του κυνηγιού.\nΘεωρούμε ότι η θέση μας υπέρ της οριστικής κατάργησης του κυνηγιού είναι επιβεβλημένη.\nΕισήγηση Ομάδας Περιβαλλον Προς Πανελλαδικό Συμβούλιο Οικολόγων Πράσινων\nΑ. Σημεία συμφωνιών και διαφωνιών με την Ομάδα για τα Δικαιώματα των Ζώων\nΟι δύο ομάδες συμφωνούν επί της αρχής καθώς είναι και οι δύο ξεκάθαρα ενάντια στο κυνήγι. Συμφωνούν επίσης και στους βασικούς λόγους για τη θέση τους αυτή, δηλαδή στις αρνητικές επιπτώσεις του κυνηγιού. Συγκεκριμένα το κυνήγι:\nΑφαιρεί τη ζωή ζώων για λόγους αναψυχής και μόνο, πράγμα που αποτελεί ένα ηθικά απαράδεκτο κίνητρο.\nΔιαταράσσει ποικιλοτρόπως τη βιοποικιλότητα και τα οικοσυστήματα.\nΣυμβάλλει στους τραυματισμούς συνανθρώπων μας.\nΛειτουργεί αποτρεπτικά στην απόλαυση της φύσης από πολίτες μη-κυνηγούς.\nΕπίσης, και από τις δύο ομάδες αναγνωρίζεται η ανάγκη του να διαμορφωθεί άμεσα θέση των ΟΠ συνολικά πάνω στο θέμα του κυνηγιού. Παρά τις ειλικρινείς προσπάθειες εξεύρεσης κοινά αποδεκτών πολιτικών πρακτικών για την υποστήριξη της κοινής πολιτικής θέσης ενάντια στο κυνήγι, οι δύο ομάδες εξακολουθούν να διαφωνούν. Συγκεκριμένα:\nΗ Ομάδα για τα Δικαιώματα των Ζώων θεωρεί ότι οι ΟΠ θα πρέπει να υιοθετήσουν μία και μόνο πολιτική πρόταση, αυτή για την άμεση και οριστική κατάργηση του κυνηγιού στην Ελλάδα. Τα κυριότερα επιχειρήματα είναι τα ακόλουθα:\nΟποιαδήποτε συμμετοχή σε συζήτηση για διαχείριση του κυνηγιού στη χώρα μέσω ελεγχόμενων κυνηγετικών περιοχών είναι συμμετοχή σε «οργανωμένο έγκλημα».\nΟι πολιτικές διαχείρισης του κυνηγιού που έχουν προταθεί και από ορισμένες ΜΚΟ συμβάλλουν μόνο στην «αειφορική διατήρηση» του κυνηγιού.\nΠολιτικές προτάσεις στη λογική της διαχείρισης θα απομακρύνουν ψηφοφόρους των ΟΠ που ανήκουν σε φιλοζωικές οργανώσεις και όχι μόνο.\nΗ πολιτική πρόταση υπέρ της κατάργησης του κυνηγιού θα διαφοροποιούσε τους ΟΠ από τα άλλα κόμματα δίνοντας τους έτσι ένα καθαρότερο πολιτικό στίγμα.\nΑπό την άλλη μεριά εμείς θεωρούμε ότι η υιοθέτηση από τους ΟΠ της πρότασης για κατάργηση του κυνηγιού εδώ και τώρα:\nΕίναι αντιρεαλιστική καθώς:\nΗ Ευρωπαϊκή Οδηγία για τα Πουλιά (79/409/ΕΟΚ), το έγγραφο κατευθύνσεων για τη θήρα της Ευρωπαϊκής Επιτροπής (2008) και η ελληνική νομοθεσία, αναγνωρίζουν τη νομιμότητα της θήρας αγρίων πτηνών ως μορφή βιώσιμης χρήσης. Επομένως, ενδεχόμενη κατάργηση του κυνηγιού, σήμερα, αντιβαίνει στην ευρωπαϊκή νομοθεσία και συνεπάγεται παραπομπή της χώρας μας στο Ευρωπαϊκό Δικαστήριο.\nΤο κυνήγι είναι μια διαδεδομένη δραστηριότητα στην Ελλάδα, με βαθιές ρίζες στη ελληνική παράδοση.\nΟι κυνηγοί φτάνουν τους 230.000 χωρίς να συνυπολογίζονται οι λαθροκυνηγοί.\nΘα στερήσει από τους ΟΠ την ευκαιρία ουσιαστικής συμμετοχής σε διάλογο με όλους τους εμπλεκόμενους φορείς, ενισχύοντας την άποψη που εκφράζεται στα ΜΜΕ από τους κυνηγούς ότι οι οικολόγοι είναι παρωπιδικοί αλλά κυρίως, περιορίζοντας τη δυνατότητα επιρροής στη διαμόρφωση πολιτικών που θα συρρικνώσουν τις αρνητικές επιπτώσεις του κυνηγιού.\nΈρχεται σε αντίφαση με την αντι-απαγορευτική κουλτούρα των Οικολόγων Πράσινων.\nΥποστηρίζουμε ότι το κυνήγι πρέπει να υπόκειται στον κοινωνικό και επιστημονικό έλεγχο, στο πλαίσιο των κανόνων της αειφορίας και της βιωσιμότητας, σαν όλες τις ανθρώπινες δραστηριότητες που καταναλώνουν φυσικούς πόρους, όπως η επαγγελματική αλιεία, η κτηνοτροφία, ή η γεωργία.\nΒασικός μας στόχος είναι ο άμεσος και δραστικός περιορισμός των θανάτων ζώων από κυνηγούς, αλλά στρατηγική μας επιδίωξη αποτελεί η αλλαγή συνειδήσεων με στόχο την κοινωνική απαξίωση του κυνηγιού και τελικά την εξάλειψή του μέσα από την συνεχή μείωση του αριθμού των κυνηγών.\nΜε βάση το παραπάνω σκεπτικό, καταθέτουμε την ακόλουθη δέσμη προτάσεων για ριζική επαναρρύθμιση του κυνηγίου σε εντελώς νέα βάση, η αναλυτική και τεκμηριωμένη παρουσίαση των οποίων βρίσκεται στο βασικό, επισυναπτόμενο κείμενο θέσεων. Οι προτάσεις μας όχι μόνο δεν εμποδίζουν στο διηνεκές την οριστική, πολιτισμική κατάργηση του κυνηγίου από το κοινωνικό σύνολο, αλλά κάνουν ορατή και ανοίγουν διάπλατα μια τέτοια προοπτική δίνοντας τον λόγο στη δημοκρατική δράση της κοινωνίας των ενεργών πολιτών. Συγκεκριμένα προτείνουμε:\nΤην κατάργηση των κλιμακωτών ημερομηνιών και τον ορισμό της 31η Ιανουαρίου ως ημερομηνίας λήξης του κυνηγιού για όλα τα είδη.\nΤη θέσπιση νέου φορέα υπό την εποπτεία του ΥΠΕΚΑ με τις εξής βασικές αρμοδιότητες:\nΤον τακτικό επιστημονικό προσδιορισμό των πληθυσμών κάθε θηρεύσιμου είδους με σκοπό τον καθορισμό ορίων στο επίπεδο της φέρουσας ικανότητας κάθε περιοχής ώστε να διασφαλίζεται η αειφορική διατήρηση του είδους.\nΤον καθορισμό του ανώτατου αριθμού αδειών για κάθε έτος καθώς και της μέγιστης επιτρεπόμενης κάρπωσης κάθε είδους ανά κυνηγό, με βάση τα προαναφερθέντα επιστημονικά ευρήματα. Προτείνεται η κατάργηση της γενικής άδειας κυνηγιού και η έκδοση νέας που να προσδιορίζει τόσο το συγκεκριμένο είδος ή ομάδα ειδών που κυνηγάει κανείς όσο και την περιοχή (π.χ. άδεια κυνηγιού αγριογούρουνου/ λαγού/ πτηνών/ υδροβίων κτλ στην περιοχή αρμοδιότητας του τάδε Δασαρχείου).\nΤη θέσπιση, με βάση επιστημονικά κριτήρια, ρυθμίσεων για προσωρινή ή και οριστική απαγόρευση θήρας συγκεκριμένων ειδών.\nΤην κατάθεση στη Βουλή αυστηροτέρου νόμου «περί όπλων» που: α) θα επιτρέπει την κατοχή μόνο σε κατόχους αδειών κυνηγιού ή σε μέλη σκοπευτικών συλλόγων, β) θα επιβάλλει τη σφράγιση των κυνηγετικών όπλων μετά την λήξη της κυνηγετικής περιόδου και γ) θα απαγορεύει τη χρήση μολύβδινων σκαγιών.\nΤην επέκταση των Καταφυγίων Άγριας Ζωής με βάση το πνεύμα του Ν. 2637/98, ώστε να καλύψουν όλες τις περιοχές που έχουν ιδιαίτερη σημασία για την άγρια ζωή (κυρίως την ορνιθοπανίδα) και επηρεάζονται άμεσα από το κυνήγι.\nΤον κεντρικό και αυστηρό έλεγχο διαδικασιών εκτροφής και απελευθέρωσης θηραματικών ειδών από κυνηγετικούς συλλόγους.\nΓ. Προτεινόμενες δράσεις\nΣυμμετοχή, με βάση τις παραπάνω προτάσεις, στον εθνικό διάλογο για το κυνήγι που ξεκινά τον Μάρτιο του 2010 υπό την αιγίδα του ΥΠΕΚΑ.\nΔημιουργία δικτύου πληροφόρησης για νέα σχετιζόμενα με το κυνήγι μέσω συνεργασίας με ΤΠΚ των ΟΠ.\nΣυστηματική παρέμβαση στα τοπικά αλλά και εθνικά ΜΜΕ με κύριο στόχο την προώθηση των παραπάνω θέσεων/προτάσεων για το κυνήγι και τη ρύθμισή του.\nΣε συνεργασία με τη Θεματική Ομάδα για τα Δικαιώματα των Ζώων, δημιουργία ενημερωτικού υλικού που σχετίζεται με τις αρνητικές επιπτώσεις του κυνηγιού.\n27 Απριλίου, 2010 στις 4:45 μμ\npano τι γινεται με αυτο το κομμα που ασχολειται με την αγρια φυση την ιδια στιγμη που η κυβερνηση παει να εξοντωσει τους εργαζομενους?2 μισθους κατω μας επιβαλλει το δντ και η εοκ και οι οικολογοι πρασινοι ασχολουνται με το κυνιγι και το πεταγμα της αγριας πεταλουδας.\nΤελικα αυτο το κομμα είναι μια φιλοπεριβαλλοντικη νεα δημοκρατια? ένα οικολογικο δεξιό πασοκ?ΡΕ ΠΟΥ ΠΑΜΕ ΡΕ που έλεγε και ο συντροφος Αυλονιτησ\n27 Απριλίου, 2010 στις 5:03 μμ\nμε μια γρήγορη ματιά στο Α κείμενο , αυτό δηλαδή που αποτελεί και επίσημη θέση των ΟΠ, στάθηκα σε τρία σημεία που αξίζουν ίσως κάποιο σχολιασμό:\n– Το πρώτο αφορά στην θέση των ΟΠ για την απαγόρευση της θανάτωσης των ζώων στο σύνολο τους ( το αίτημα της απαγόρευση του κυνηγιού ως προτεραιότητα απλώς χρησιμοποιείται για τους δικούς τους πολιτικούς/ψηφοθυρικούς και μόνο λόγους )\n– Το δεύτερο αφορά στην ένταξη των ψαριών στα «αισθανόμενα (sentient) πλάσματα» που πρέπει να προστατευτούν\n(την άποψη για την απαγόρευση του ψαροντούφεκου δεν την σχολιάζω, μιας και για τους ίδιους ακριβώς λόγους , δηλαδή την επιλεκτικότητα των θηραμάτων, θεωρώ ότι ΔΕΝ θα πρεπε καν να απαγορευτεί και από τον Θερμαϊκό κόλπο)\n– και το τρίτο πολύ σημαντικό για μένα αφορά στην επίσημη παραδοχή από τους ΟΠ των θετικών αποτελεσμάτων της διαχείρισης της άγριας πανίδας στον τόπο μας. ( διάβασα να επαναλαμβάνουν τουλάχιστον 4 φορές, εάν δεν μ΄ απατά η μνήμη μου, εμμέσως πλην σαφώς τον «κίνδυνο» να εξασφαλιστεί μέσα από τα προγράμματα διαχείρισης το αειφορικο- κατά την διατύπωση τους, κυνήγι στο διηνεκές)\n27 Απριλίου, 2010 στις 6:51 μμ\nΕκ του Α’ κειμένου (της πλειοψηφίας):\n«Παρά την έντονη προβολή που γίνεται για τις πράσινες θέσεις, τα παραδοσιακά κόμματα ΕΞΑΚΟΛΟΥΘΟΥΝ να κυβερνούν ΓΙΑΤΙ οι πολίτες δεν έχουν ενημερωθεί και πεισθεί επαρκώς για τη γνησιότητα των πράσινων θέσεων και προθέσεων του οικολογικού κινήματος.»\nΧωρίς να εισέλθω, ακόμη, στην ουσία του θέματος, ήθελα να πω ότι βρίσκω προβληματική τη συλλογιστική αυτή, διότι φαίνεται ότι υιοθετεί την άποψη της κατοχής «αντικειμενικής» (εξ’ αποκαλύψεως, άσχετα αν η διαδικασία αντί για «σημεία και τέρατα» περιλαμβάνει «ψάξιμο και ευαισθησίες») αλήθειας.\nΝομίζω ότι δια αυτής προσέγγισης υιοθετείται μια από τις μεγαλύτερες παθογένειες της (και) Ιστορικής Αριστεράς\nΈτσι, γίνεται προβολή της υποκειμενικής αδυναμίας στις «αντικειμενικές συνθήκες» και μάλιστα στην εκδοχή «του υπο(και παρα, και παρα….)πληροφορημένου ακροατηρίου».\nΟπότε, κατά την προσέγγιση αυτή, δεν χρειαζόμαστε πολιτική, αλλά «Αποστόλους» που μεταλαμπαδεύσουν την «αλήθεια» στους τυφλούς και πλανημένους.\nΜε βάση την ιστορική εμπειρία, στην πρώτη φάση με έντονη «καμπάνια πληροφόρησης και ευαισθητοποίησης» , δηλαδή αποκάλυψης «σημείων» και όχι άσκησης πολιτικών με συμμαχίες «σε ελάχιστους συμφωνημένους στόχους».\nΕίναι επίσης εντυπωσιακό ότι λέγεται ότι «αν συνομιλήσουμε κάνοντας υποχωρήσεις, υπάρχει κίνδυνος να …..μολυνθούμε».\nΔηλαδή «θα δει ο κόσμος ότι προδίδουμε την αλήθεια και άρα τι ιεραπόστολοι θα είμαστε μετά»\nΚατά τον 20ο αιώνα όταν αυτή η αντίληψη απέκτησε ισχύ και αποκαλυφθηκαν και τα σημεία και τα τέρατα, ξεκίνησε και ο «σοφρωνισμός» αυτών που «δεν θέλουν ή δεν μπορούν να ΔΟΥΝ την αλήθεια».\nΘα ήθελα να επισημάνω , για να είμαι δίκαιος, ότι τα λεγόμενα αστικά κόμματα, ασχέτως του ρόλου τους, από τον Εμφύλιο και μετά δεν υιοθετούσαν αυτές τις αντιλήψεις (και πάντως δεν τις θεωρητικοποιούσαν) και όταν χρειάζετο το «σύστημα» ιεραποστόλους και σοφρωνιστές, έκαναν στην άκρη για να αναλάβουν οι «ακροδεξιοί».\nΤο παραδοσιακό δυναμικό τους, τους αντιμετώπιζε στην καλύτερη περίπτωση ως αναγκαίο μεν , αλλά κακό.\nΆσε που δεν θέλαν και πολλές παρέες μαζί τους…\nΝομίζω ότι οι ΟΠ, διαθέτουν αρκετό αξιόλογο δυναμικό σε μέλη , αλλά κυρίως σε «φίλους» που λέει και ο ΓΑΠ, και είναι αρκετά νέοι, για να γίνουν ΚΚΕ (και όχι μόνο) με το καλημέρα.\nΕλπίζω ειλικρινά ότι επιλέγοντας να σχολιάσω μια συγκεκριμένη παράγραφο (1μιση για την ακρίβεια), μου διέφυγε ότι η παράγραφος είναι «επουσιωδης» και συμπεριφέρθηκα άδικα στο Α’ κείμενο.\nΌμως σε αυτές τις παραγράφους θεμελιώνεται η επιχειρηματολογία του κειμένου ενάντια σε μια πιο χαλαρή άποψη (το Β’ κείμενο)\nΚατά τα λοιπά, υπάρχουν διάφορα ουσιαστικά θέματα στα κείμενα, τα οποία πρέπει να συζητηθουν.\n27 Απριλίου, 2010 στις 7:01 μμ\nΘα σταθώ κι εγώ στην παραδοχή πως το κυνήγι αποτελεί αειφορική δραστηριότητα, που στερεί κάθε επιχείρημα περί επικυνδινότητας για την πανίδα.\nΓια τα υπόλοιπα μπορεί κάποιος να αντικαταστήσει τη λέξη «κυνήγι» με κάποια άλλη δηλωτική δραστηριότητας της (μη) αρεσκείας του, όπως και τη λέξη οικολόγοι-για με οποιαδήποτε δηλωτική θρησκείας ή/και αίρεσης και θα έχει στα χέρια του ένα «ευαγγέλιο» μερί απαγορευμένων μη ηθικών δραστηριοτήτων.\n27 Απριλίου, 2010 στις 7:24 μμ\nΠοιος έγγραψε ρε παιδιά το πρώτο κείμενο? Ο αγιατολάχ Χομεϊνί? Το διάβασα και κόντεψα να …πηδηχθώ από το παράθυρο. Από πού να αρχίσει και που να τελειώσει κανείς. Ας προσπαθήσω όμως\n1.\tΕπιτίθεται άμεσα στις περιβαλλοντικές οργανώσεις που αποτελούν την δεξαμενή των ψηφοφόρων των ΟΠ γράφοντας «Με το πέρασμα των χρόνων, όπως είναι γνωστό, το Οικολογικό Κίνημα και πολλές περιβαλλοντικές οργανώσεις έχασαν σε μεγάλο βαθμό τη ριζοσπαστικότητα τους, κάποιες μάλιστα την ανεξαρτησία τους…».\n2.\tΜετά από βαθυστόχαστη ανάλυση αποφαίνεται ότι «τα παραδοσιακά κόμματα εξακολουθούν να κυβερνούν γιατί οι πολίτες δεν έχουν ενημερωθεί και πεισθεί επαρκώς για τη γνησιότητα των πράσινων θέσεων και προθέσεων του οικολογικού κινήματος».\n3.\tΑναγάγει την οικολογική συνείδηση στην σφαίρα της ιατρικής (ή μήπως της ψυχιατρικής?) γράφοντας για υγιή οικολογική συνείδηση σε προφανή αντίθεση θα πρόσθετα με την «άρρωστη» ή «μη κανονική». Μέχρι τώρα κάτι Καρατζαφύρερ ή ούλτρα συντηρητικοί μιλούσαν για «υγιείς» απόψεις, δεν ήξερα ότι υπάρχουν και στον οικολογικό χώρο.\n4.\tΗ διατύπωση της συγκεκριμένης παραγράφου, με την πληθώρα των επιθετικών προσδιορισμών, μάλλον θυμίζει επίσης Καρατζαφύρερ παρά οικολογικό λόγο. Απολαύστε: «Απευθυνόμαστε προς τους Έλληνες πολίτες που έχουν υγιή οικολογική συνείδηση και επιδιώκουμε την ορθή και αντικειμενική ενημέρωση των συνανθρώπων μας, ώστε να προσελκύσουμε στο Κόμμα μας πολυπληθείς ενεργούς πολίτες που θα αποτελέσουν τη δύναμη και τη βάση της εξάπλωσης του αυθεντικού και ανεξάρτητου οικολογικού κινήματος μας».\n5.\tΤο επόμενο βήμα τους αφήνεται να εννοηθεί πως είναι η κατάργηση της κτηνοτροφίας (τουλάχιστον) και η απαγόρευση της κατανάλωσης κρέατος καθώς γράφουν «περιοριζόμαστε να επιχειρηματολογήσουμε, προς το παρόν, μόνο για τους λόγους που επιβάλλουν την απαγόρευση του κυνηγιού και δεν εισερχόμαστε στο γενικότερο θέμα της θανάτωσης των ζώων για άλλους λόγους». Προσέξτε, προς το παρόν, προφανώς σκοπεύουν να το κάνουν αργότερα.\n6.\tΑναδεικνύουν την γραφικότητα ως κύριο χαρακτηριστικό της πολιτικής γράφοντας «αν και είναι κατανοητό ότι αυτή η απαγόρευση δεν είναι δυνατόν να γίνει άμεσα αποδεκτή από την Πολιτεία, τοποθετούμε τον πήχη των διαπραγματεύσεων ψηλά…». Το ενδεχόμενο να πετάξουν τις απόψεις τους στον κάλαθο των σκουπιδιών δεν το έχουν σκεφτεί…\n7.\tΑναθέτουν σε ένα πολιτικό κόμμα το ρόλο του «λαγού» γράφοντας «Μάλιστα, η συγκεκριμένη στάση ενισχύει την παρουσία και θέσεις των περιβαλλοντικών φορέων καθότι βοηθά στην αποτελεσματικότερη προβολή των προτάσεών τους και στην πιο εύκολη αποδοχή τους».\n8.\tΒάζουν τα χεράκια τους και βγάζουν τα ματάκια τους γράφοντας «Η μη λήψη ξεκάθαρης θέσης κατά του κυνηγιού από τους Ο.Π. καλλιεργεί εντυπώσεις στην κοινωνία ότι και αυτό το Κόμμα βρίσκεται σε εξάρτηση, όπως και τα άλλα κόμματα και εξυπηρετεί τα συμφέροντα των εκμεταλλευτών της πράσινης ανάπτυξης επωφελούμενο της παρουσίας του για να αποκομίσει διάφορα οφέλη». Ενώ η εκκωφαντική σιωπή των ΟΠ γύρω από το φλέγον αυτές τις μέρες θέμα των ΑΠΕ, που συζητιέται σήμερα μάλιστα στη Βουλή, όταν επιπλέον το σύνολο των οικολογικών οργανώσεων έχει τοποθετηθεί επικριτικά, δεν καλλιεργεί εντυπώσεις στην κοινωνία. Ούτε να ξεχωρίσουν που είναι τα μεγάλα οικονομικά συμφέροντα είναι ικανοί.\n9.\tΘυμίζουν τις χειρότερες στιγμές του ΚΚΕ όταν υποστηρίζουν ότι «η λήψη μέτρων νομιμοποιεί και ενισχύει το υπάρχον σύστημα». Τελικά ο αριστερισμός είναι και παιδική αρρώστια του οικολογισμού.\n10.\tΝομίζατε ότι οι ψαροντουφεκάδες θα την γλύτωναν? Γελαστήκατε: «Στην προτεινόμενη απαγόρευση για το κυνήγι συμπεριλαμβάνουμε και την απαγόρευση της αλιείας για αναψυχή με τη χρήση του ψαροντούφεκου, το λεγόμενο ψαροκυνήγι». Και γιατί όχι την καθετή, την συρτή, το τσαπαρί και άλλες δολοφονικές ψυχαγωγικές επινοήσεις. Για να μην αναφερθώ και στα δικαιώματα του δολώματος.\n11.\tΓράφουν «Τα ψάρια έχουν το ίδιο σύστημα πόνου με αυτό των θηλαστικών και των πτηνών και μάλιστα ορισμένοι υποστηρίζουν ότι είναι ακόμη πιο ευαίσθητο. Οι επιστήμονες έχουν αποδείξει ότι οι εγκέφαλοι των ψαριών και το νευρικό τους σύστημα μοιάζουν με του ανθρώπου». Στοίχημα ότι μετά την κατάργηση της κτηνοτροφίας σειρά έχει και η αλιεία?\n12.\tΠαραπληροφορούν καθώς γράφουν «το κυνήγι εκτός από την πρόκληση διαταραχής στην οικολογική αλυσίδα, ευθύνεται και για την εξαφάνιση πολλών ειδών της πανίδας μας» Ποια ρε άσχετοι? Ποια είδη της πανίδας μας (της χώρας μας προφανώς εννοεί αυτό το μας) εξαφανίστηκαν, έστω τον προηγούμενο αιώνα? Είναι τόσα πολλά που δεν σας φτάνει ο χώρος να τα αναφέρετε? Γιατί εγώ μόνο για τον λύγγα γνωρίζω για πιθανή εξαφάνιση και αυτό όχι γιατί θεωρείτε καλός μεζές!!!\n13.\tΛένε βλακείες γράφοντας ότι «Η διεξαγωγή της αλιείας για ψυχαγωγικούς λόγους και ειδικά με την χρήση ψαροντούφεκου έχει ολέθριες επιπτώσεις στην θαλάσσια βιοποικιλότητα». Το ψαροντούφεκο φταίει λοιπόν και όχι η εντατικοποίηση της αλιείας, η ρύπανση των θαλασσών κλπ κλπ\nΘα μπορούσα να γράψω πολλά ακόμη αλλά ομολογώ ότι βαρέθηκα να ασχολούμαι με μπούρδες. Εξάλλου έψαξα στο ecogreens-gr και δεν αναφέρετε τίποτα σχετικό. Μας κάνει πλάκα ο καλυβάρχης ή πρόκειται για «αποκλειστικό»?. Αν ήταν πρωταπριλιά θα ήμουν βέβαιος για το πρώτο. Δεν μπορώ να πιστέψω ότι το Πανελλαδικό Συμβούλιο των ΟΠ, στους οποίους παρεπιπτόντως ανήκω, ψήφισε ή μάλλον υπερψήφισε το συγκεκριμένο κείμενο. Συμφώνησαν δηλαδή με αυτές τις γελοιότητες ο Τρεμόπουλος και ο Χρυσόγελος? Γιατί τους είχα για σοβαρούς ανθρώπους, ικανούς να κάνουν «πολιτική» και όχι να πλασάρουν την βλακεία ως ριζοσπαστισμό.\n27 Απριλίου, 2010 στις 8:57 μμ\nΜια καλη αρχη θα ηταν να εξομοιωθουν οι συνθηκες του κυνηγιου στην Ελλαδα με εκεινες της Ευρωπης.\nΣτην Ελλαδα οι κυνηγοι πληρωνουν ενα παραβολο στο υπουργειο (κατι που δεν ισχυει για το ψαρεμα). Με αυτο το παραβολο δικαιουνται να κυνηγησουν οπως γουσταρουν.\nΠεριοριζονται μονο απο καποια ειδη + εποχες (δεν επιτρεπεται να κυνηγησουν ορισμενα ειδη σε ορισμενες περιοδους). Επισης περιοριζονται απο καποιους λογικους χωροθετικους νομους (π.χ. δεν μπορουν να κυνηγησουν σε κατοικημενες περιοχες).\nΣτο ψαρεμα εχουμε πληρη ελευθερια, ο καθενας πιανει οτι θελει, οπου θελει, οποτε θελει.\nΟι ελεγχοι ειναι ελλιπεις, συχνα πεφτει ενα μπαξισακι και οι φυλακες κανουν τα στραβα ματια. Σε ακραιες περιπτωσεις (Ιονια νησια) οι φύλακες στελνονται σε υποχρεωτικη αδεια, προκειμενου οι κυνηγοι να καταργησουν τον νομο – και να μεινουν εγγυημενα ατιμωρητοι.\nΣτην Ευρωπη το κυνηγι + ψαρεμα επιτρεπονται μονο σε ορισμενες περιοχες, που ειναι «κλειστες». Αυτες οι περιοχες νοικιαζονται απο τους κυνηγους για εναν χρονο. Αν ειναι μεγαλες περιοχες (ειτε λιμνες, ειτε ποταμια), νοικιαζονται απο κυνηγετικους / αλιευτικους συλλογους και διατιθενται στα μελη τους.\nΕννοειται οτι ισχυουν και οι υπολοιποι περιορισμοι για τις κυνηγετικες περιοδους. Π.χ. δεν επιτρεπεται να κυνηγας ειδη εκτος εποχης, ακομα και αν βρισκονται μεσα στην περιοχη που εχεις νοικιασει.\nΜΟΝΟ αν μιλαμε για κλειστες περιοχες μπορει να γινει λογος για «διαχειριση» των θηραματων.\nΜΟΝΟ αν ξερουμε απο πριν τι υπηρχε στο συγκεκριμενο οικοσυστημα, ΜΟΝΟ αν καταγραφεται καθε ζωο που σκοτωνεται μπορει να υπαρξει διαχειριση.\nΑλλιως πως θα γινει διαχειριση, οταν οποιος θελει παει σε ενα βουνο και σκοτωνει οτι βρει;\nΠοιος μετραει ποσα ζωα βγαινουν απο το οικοσυστημα σε καθε σαιζον;\nΤι στον δαιμονα «διαχειριση» ειναι αυτη, οταν δεν ξερεις τι ειχες πριν, δεν ξερεις τι εχεις σημερα, δεν ξερεις τι αφαιρεις και δεν ξερεις τι προσθετεις;\nΣαν απολυτη λυση, ειμαι κι εγω υπερ της καταργησης του κυνηγιου.\nΑλλα ας μην ζηταω το απολυτο.\nΣαν πρωτο βημα, ας γινει ο περιορισμος σε κυνηγετικες περιοχες. Οι κυνηγοι ας νοικιαζουν αυτες τις περιοχες και ας αποδειξουν οτι πραγματικα μπορουν να κανουν αειφορο διαχειριση. Ιδου η Ροδος, ιδου και η διαχειριση.\nΑς παρουν ενα βουνο (με ενοικιο) και ας αποδειξουν οτι το βουνο θα εχει θηραματα και μετα απο 5 χρονια.\nΑς ελεγξουν οι ιδιοι τους παρανομους στην περιοχη τους. Οχι σαν σημερα, που το ανεπαρκεστατο κρατος υποχρεωνεται να ελεγχει ολην την επικρατεια.\nΑν καποιος ενδιαφερεται για τις συνθηκες κυνηγιου στην Γερμανια, μπορω ευχαριστως να δωσω λεπτομερειες.\nΠρωτα θα πρεπει να εξηγησουν οι κυνηγοι, γιατι αντιτιθενται με τοση μανια σ’ αυτην την ρυθμιση.\n27 Απριλίου, 2010 στις 9:01 μμ\nΗμουν σιγουρος οτι θα εμφανιστει ο θιασος.\nΜε τις γνωστες, χιλιοειπωμενες ρητορειες.\nΕπεσε το σφυριγμα στον συλλογο και ηρθαν.\nΟ (γνωστος) πρωταγωνιστης περιμενει την εξελιξη του εργου. Προς το παρον εχει στειλει την παιδικη χορωδια.\n27 Απριλίου, 2010 στις 9:11 μμ\n«Μας κάνει πλάκα ο καλυβάρχης ή πρόκειται για «αποκλειστικό»?»\nΠρόκειται για «αποκλειστικό», με την έννοια οτι η καλύβα ενδιαφέρεται πάντοτε για το θέμα – και φρόντισε να το δημοσιοποιήσει. Πολύ περισσότερο που η συγκεκριμένη απόφαση του Πανελλαδικού Συμβουλίου δέχτηκε το κείμενο (το α’) ως «βάση για συζήτηση» και υπό την προοπτική ότι η συζήτηση θα εξακολουθήσει ως το συνέδριο του Ιουνίου (13 & 14), όπου θα παρθεί και η τελική απόφαση.\nΗ συζήτηση που (προβλέπεται ότι) θα γίνει εδώ, πιστεύω ειλικρινά ότι θα είναι χρήσιμη και εποικοδομητική. Άλλωστε, το θέμα αφορά και ενδιαφέρει την κοινωνία στο σύνολό της, αλλά και τα μέλη και τους φίλους των Ο-Π, οι οποίοι σήμερα ΔΕΝ διαθέτουν πολλά λειτουργικά δημόσια fora για να εκφράσουν με άνεση και ελευθερία (και σε συνθήκες διαρκούς κριτικής και αξιολόγησης) τη δική τους άποψη.\n27 Απριλίου, 2010 στις 11:23 μμ\nδιαβάζοντας λίγο και το δεύτερο κείμενο στάθηκα στην απαίτηση -και μάλιστα υπογραμμισμένη, για «την δημιουργία ενός κρατικού ένστολου σώματος ασφαλείας».\nΑναρωτιέμαι, αυτή τους η απαίτηση υπονοεί την κατάργηση της υπάρχουσας ιδιωτικής θηροφυλακής  ή ζητά ΚΑΙ την αρωγή της πολιτείας για την καλύτερη οργάνωση μιας τέτοιας δύσκολης και άκρως επικίνδυνης επιχείρησης, όπως έχουν δείξει τα θανατηφόρα περιστατικά συμπλοκών θηροφυλάκων και λαθροθήρων?\nΠάντως υπάρχουν αντίστοιχες φωνές κρατικοποίησης της θηροφυλακής και από τους ίδιους τους θηροφύλακες\nClick to access D.T.%20DOLOFONIA%20THIRIFILAKA.pdf\n το ΣτΕ έχει αναγνωρίσει με την 3943/2001 απόφαση του την θηροφυλακή (219 μόνιμοι και 120 εποχιακοί) των Κυνηγετικών Οργανώσεων\n27 Απριλίου, 2010 στις 11:47 μμ\nΚαπετανιε, η θηροφυλακη δεν μπορει να ελεγξει ολη την επικρατεια.\nΕιτε κρατικη, ειτε ιδιωτικη – πρεπει να βαλουμε απο εναν θηροφυλακα πισω απο καθε δεντρο. Δεν γινεται.\nΜε 219 μονιμους και 120 εποχιακους περιμενεις να ελεγξεις ολη την Ελλαδα, ολες τις εποχες, ολες τις ωρες;\nΠαρτε (εσεις οι κυνηγοι) μια κλειστη περιοχη και φυλαξτε την μονοι σας απο τους παρανομους.\nΤο κρατος θα σας υποστηριξει νομικα. Π.χ. αν εσεις καταγγειλετε εναν λαθροθηρα, τα δικαστηρια θα τον τιμωρουν παραδειγματικα και θα του επιβαλλουν αποζημιωση υπερ του συλλογου σας.\nΦυλαξτε επισης και τα θηραματα – αφου υποστηριζετε οτι κανετε αειφορο κυνηγι.\nΣε ολες τις αλλες περιοχες το κυνηγι θα απαγορευεται δια ροπαλου – απο ολους και για ολον τον χρονο.\n28 Απριλίου, 2010 στις 1:07 πμ\nδηλαδή διαφωνείς και εσύ με την πλήρη απαγόρευση έτσι όπως διατυπώνεται στο Α κείμενο των ΟΠ ?\nΕάν συμφωνείς μην ασχολούμαστε με άσχετα και επουσιώδη\nόσο για τις συγκεκριμένες περιοχές κυνηγιού, σχεδόν συγκεκριμένες εκ των πραγμάτων (ανάλογα το θήραμα) είναι και τώρα για την πλειοψηφία των κυνηγών.\nΑυτό που βλέπεις πχ να γίνεται στην Γαλλία με τις αυστηρά οριοθετημένες περιοχές δεν έχει να κάνει τόσο με τον έλεγχο την αειφορία του κυνηγιού και την διαχείρηση ( η οποία για να έχει κάποιο νόημα και αποτέλεσμα πρέπει να λάβει χώρα στο σύνολο της επικράτειας και όχι αποσπασματικά σε δυο τρεις περιοχές )αλλά με το κέρδος για τον επιχειρηματία ή ιδιοκτήτη της γης.\nΜάλιστα δεν θεωρώ καθόλου απίθανη μια τέτοια επιχειρηματική δραστηριότητα και στην χώρα μας ( εγώ δεν θα γινόμουν πελάτης τους όπως δεν πάω πχ και για ψάρεμα σε ιχθυοτροφείο )εφόσον βέβαια ρυθμιστούν ζητήματα ιδιοκτησίας και χρήσης γης.\n28 Απριλίου, 2010 στις 7:53 πμ\nΠρος τους φίλους διαχειριστές της φύσης, για τις «ζώνες κυνηγιού».\nΑν παρεπιπτόντως, είμαι από μια περιοχή (ντόπιος) και δεν συμφωνώ με το κυνήγι, γιατί θα πρέπει να κάνω γαργάρα, ότι στον τόπο μου (στη διαχειριστική ζώνη), μπορούν οι κυνηγοί να εξασκούν το «σπόρ» τους, για να μείνει «ακέραιος», αλώβητος, ένας άλλος τόπος της πατρίδας μας;\nΚαι για να συγκεκριμενοποιήσω τα λεγόμενά μου.\nΕίμαι από την Τήνο. Το νησί ακόμη έχει σε πολλά σημεία, αρκετά μέρη με άγρια φύση (κυκλαδίτικη μακία). Σ’ αυτήν ζούν, αρκετά ζώα και πουλιά προς θύρευση. Εκμεταλλευόμενα τις μικρές λιμνοθάλασσες, είναι επίσης τόπος διαβατάρικων, μεταναστευτικών πουλιών.\nΓια ν’ αναζητήσουν την τροφή τους, απλώνονται καθημερινά στην επικράτεια του νησιού κι επανέρχονται στην βάση τους το σούρουπο.\nΑπό τα γύρω νησιά, επειδή έχει καταστραφεί η φύση από την οικοδομική δραστηριότητα ( Μύκονος, Σύρος), κάθε Αύγουστο, πλακώνουν οι κυνηγοί (από τα προαναφερόμενα μέρη) και κάνουν σμπαράλια για τρείς μήνες, την θηρεύσημη πανίδα του νησιού μου.\nΠως λοιπόν εγώ, πρέπει να το καταπιώ αυτό; Και φυσικά τα ίδια ισχύουν και για το ανεξέλεγκτο ψάρεμα, αλλά αυτό είναι άλλο ένα μεγάλο σχόλιο, γι’ αργότερα.\n28 Απριλίου, 2010 στις 8:15 πμ\nΚαπετανιε και Μιχαλη, καλη μερα.\nΕιπα οτι ειμαι υπερ της πληρους καταργησης του κυνηγιου – και μαλιστα παγκοσμια. Εδω και τωρα.\nΗ καταργηση ειναι διαφορετικη απο την απαγορευση. Καταργηση σημαινει οτι οι ιδιοι οι κυνηγοι αναγνωριζουν το λαθος τους και σταματανε οικιοθελως. Οχι με απαγορευση.\nΔυστυχως, αυτη μου η επιθυμια ειναι ουτοπικη.\nΑναγκαζομαι λοιπον να συζηταω πραγματοποιησιμες λυσεις.\nΠ.χ. στην Τηνο δεν θα ανοιγα κυνηγετικο παρκο, λογω της οικολογκης σημασιας που περιγραφει ο Μιχαλης (την οποια δεν ηξερα μεχρι τωρα).\nΥπολογιζω οτι πρεπει να υπαρχουν περιοχες στην Ελλαδα που ειναι καταλληλες για κυνηγετικα παρκα.\nΑυτες οι περιοχες πρεπει να βρεθουν και να οριοθετηθουν με διαβουλευση αναμεσα στο κρατος, κυνηγετικους συλλογους και οικολογικες οργανωσεις.\nΔινω μαλιστα και μια πιστωση καλης θελησης στους κυνηγους, ελπιζοντας οτι στα υπο ιδρυση κυνηγετικα παρκα δεν θα καταστρεψουν τα παντα, αλλα θα κανουν αυτο που υποσχονται και διακυρησσουν, δλδ. αειφορια. Αυτο θα επιτρεψει περισσοτερες περιοχες να χαρακτηριστουν κυνηγετικα παρκα.\nΔεν συμφωνω οτι και τωρα οι κυνηγετικες περιοχες ειναι «συγκεκριμενες εκ των πραγματων» οπως υποστηριζει ο καπετανιος. Εγω βλεπω κυνηγους παντου – οπου πηγαινω στην Ελλαδα.\nΣτην τελικη, αφου ειναι «εκ των πραγματων» οριοθετημενες, ας μπουν και αυστηρα, καθορισμενα ορια. Αφου δεν θα αλλαξει τιποτα για τους κυνηγους, γιατι ειναι αντιθετοι;\nΗ διαχειριση δεν μπορει να γινει σε εθνικο επιπεδο, αλλα (ισως και με περιορισμους) σε ενα σχετικα κλειστο οικοσυστημα. Κανενας δεν μπορει να διαχειριστει την πανιδα της Ελλαδας. Εδω δεν μπορουμε να διαχειριστουμε την πανιδα ενος λαχανοκηπου.\nΠριν χαθουμε σε ατερμονες θεωρητικες κουβεντες περι παγκοσμιας πανιδας, γιατι δεν αποδεικνυουμε τα πραγματα στην πραξη;\nΑς παρουν οι κυνηγοι μια περιοχη και ας την διαχειριστουν για 5 χρονια. Μετα συζηταμε πανω σε πρακτικα παραδειγματα – οχι θεωριες.\nΥ.Γ. Το κυνηγι μεταναστευτικων πουλιων και το ψαρεμα ειναι ειδικες περιπτωσεις, που θελουν ξεχωριστη κουβεντα. Στα μεταναστευτικα κανενας δεν μπορει να κανει διαχειριση.\n28 Απριλίου, 2010 στις 8:55 πμ\nΣχόλιο που δεν αφορά τον Dralion, αλλά τους καθ’ έξην κυνηγόφιλους. Στους κυνηγούς εμφανίζονται δυο κατηγορίες:\n28 Απριλίου, 2010 στις 8:59 πμ\nΣχόλιο που αφορά και τον Dralion ( όχι με αρνητική διάθεση).\nΣτους οικολόγους, οι διαχωρισμοί είναι:\n•\tΕίσαι εναντίον της πυρηνικής ενέργειας.\n•\tΕίσαι εναντίον των μεταλλαγμένων. Ξεκάθαρα και κάθετα!\nΗ είσαι λοιπόν έγκυος ή δεν είσαι. Ολίγον και περιστασιακά, δεν γίνεται!\n28 Απριλίου, 2010 στις 9:02 πμ\nτελικά μήπως πρέπει οι οικολόγοι ν’ αποφασίσουν αν ενδιαφέρονται περισσότερο για μια υγιή άγρια φύση ή για την κατάργηση του κυνηγίου για ιδεολογικούς λόγους;\nΣτην πρώτη περίπτωση υπάρχει άλλος δρόμος από τη συνεργασία με τους κυνηγούς, οι οποίοι είναι και η ΜΟΝΗ κοινωνική ομάδα που στηρίζει ενεργά ΚΑΙ οικονομικά την ύπαρξη άγριας φύσης;\n28 Απριλίου, 2010 στις 9:15 πμ\nΟ κ. Μιχελής απάντησε…\n28 Απριλίου, 2010 στις 9:47 πμ\nΝαι, αλλά η απάντησή του είναι η μια όψη του φεγγαριού. Για τους Ο-Π, υπάρχει και η άλλη (την οποία εκφράζουν ο επισκέπτης και ο δράλλιον – βλ. παραπάνω)\n28 Απριλίου, 2010 στις 10:00 πμ\nΚι ένας κυνηγός – φίλος και κοντοπατριώτης- για το θέμα που συζητάμε:\n28 Απριλίου, 2010 στις 11:46 πμ\nθα περιμένω και το σχόλιο για την ερασιτεχνική και επαγγελματική αλιεία γενικότερα. (ελπίζοντας βέβαια να μην αναλωθεί και αυτό σε ψυχογράφημα των ψαράδων )\nμα οι κυνηγετικές οργανώσεις ήδη διαχειρίζονται μια περιοχή με «επικίνδυνα»-για τους ΟΠ- θετικά αποτελέσματα όπως παραδέχονται και οι ίδιοι .\nΚαι εν πάση περιπτώσει όπως λέει και ο Μιχάλης δεν έχει νόημα μια κουβέντα μεταξύ μας – κινδυνεύεις\nΠραγματικά τώρα, πέρα από το αστείο με τον Μιχάλη(για να τον πειράξω) δεν έχει νόημα να συζητάμε ένα ζήτημα στο οποίο έχουμε εκ διαμέτρου αντίθετες απόψεις. Για να γίνει γόνιμη μια κουβέντα πρέπει να υπάρχουν κάποιες ελάχιστες κοινές παραδοχές\n28 Απριλίου, 2010 στις 11:53 πμ\n«Το καινούργιο κατά τη γνώμη μου, έρχεται μέσα από ένα «εμφύλιο» των οικολογικών – περιβαλλοντικών οργανώσεων, που η κύρια αιτία του, δεν είναι άλλη, από την κατανομή του χρήματος.»\nΑυτά, τα σαχλαμαρίστικα σχόλια, που αναφέρει ο φίλος σου από την Πελοπόννησο Πάνο, στο blog του δεν με αφορούν.\nΓιατί δεν πήρα ουτε ένα ευρώ (δρχ.) κι ουτε είμαι στη λίστα των ΜΚΟ και λαμόγιων.\nΗ ουσία λοιπόν είναι αλλού. Δεν υπάρχει ηθικό δίλημμα. Πρακτικό είναι:\nΤο κυνήγι είναι στηριγμένο σ’ ένα πολλαπλό εμπόριο (από ξενοδοχεία κι αυτοκίνητα 4×4, μέχρι μπαρούτι και μπουφάν), γι’ αυτό «νομιμοποιείται».\nΑυτή τη στιγμή και προς τιμή τους, οι τρεις υπουργίνες περιβάλλοντος της Νότιας Ευρώπης ( Ελλάδας, Ιταλίας και Γαλλίας) ειναι απέναντι στο main srteam των κυβερνήσεων που συμμετέχουν. Σε πρόσφατες δηλώσεις τους, είπαν, ότι αν ήταν στο χέρι τους, θα είχαν καταργήσει το κυνήγι. Αυτό, μόνο σημειολογικά έχει αξία. Γιατί πολιτικά, μπαίνουμε στους οπορτουνισμούς, που κάθονται στην καρέκλα του χαρτοφυλακίου τους.\nΤο θέμα είναι απλό. Η ζητάς; Τη ζωή ή το θάνατο; Η είσαι με τον πόλεμο ή με την ειρήνη! Για να μην γίνεται λοιπόν παγκόσμιος πόλεμος, 60 χρόνια τώρα, μας έχουν πρήξει στους περιφερειακούς και στις οικονομικές καταστροφές. Αυτή είναι η λεγόμενη νέα, έξυπνη διαχείρηση του καπιταλισμού. Μέχρι λοιπόν να πειστεί το υπαρκτό αυτό σύστημα, να γίνει ανθρωπινότερο (;), ας φτιάξουμε τις ζώνες, ελέγχου, που θα κατασπαράζουμε τα θύματα πολίτες, για να κάνουμε έτσι για πλάκα, το πατροπαράδοτο κέφι- κέρδος μας. Να δούμε πώς θα συμπεριφερθούν εκεί τα πειραματόζωα, να δούμε πως θα διαχειριστούν εκεί οι καπιταλιστές κυνηγοί τα θηράματά τους και μετά αναλόγως, θα φροντίσουμε για τα περ’ εταίρω.\nΑυτά κι άλλα ηθικά, σ’ εκείνον που λέει πληρώνω (την άδεια) και βγαίνω στο βουνό, να γνωρίσω με το ντουφέκι, από κοντά τη φύση.\nΌμως αυτό είναι «χόμπι» εκτόνωσης, μάλλον παρα-φύση!\n28 Απριλίου, 2010 στις 12:59 μμ\nΠρόταση-συνεισφορά στον περί κυνηγίου διάλογο: το κυνήγι να επιτρέπεται με τη χρήση μόνο παραδοσιακών όπλων, όπως σφεντόνα, τόξα-βέλη, άντε και κανένα ακόντιο.\nΑυτό θα είναι ευεργετικό κυρίως για τους ίδιους γιατί με αυτό τον τρόπο:\n– θα έρθουν σε πιο άμεση επαφή με τη φύση σπάζοντας τα βάρβαρα δεσμά της καθημερινότητας κάνοντας το χόμπι τους\n– θα τους κάνει καλό στην υγεία, αφού θα τους δοθεί η ευκαιρία κάνοντας το χόμπι τους να προβούν και σε λίγη σωματική άσκηση και δε θα έχουν πια ανάγκη να περιφέρουν τα περιττά τους κιλά πάνω σε οχήματα 4Χ4\n– σε επικοινωνιακό επίπεδο θα αποδείξουν και στην πράξη ότι είναι οι πιο αγνοί φυσιολάτρες, όπως ισχυρίζονται\n– θα έχουν την ευκαιρία να εγκαταλείψουν το «μιλιτέρ» λουκ με τις στρατιωτικού τύπου ενδυμασίες, που νομίζεις ότι κάθε σαββατοκύριακο στην ύπαιθρο γίνεται πόλεμος. Αν μάλιστα φορέσουν και προβιές θα έρθουν ακόμη πιο κοντά στην (πραγματική τους) φύση\n– θα μειώσει το κόστος άσκησης της δραστηριότητάς τους, αφού δε θα χρειάζονται πια όπλα και πυρομαχικά\nΤο παιχνίδι θα παίζεται με λιγότερο άνισους όρους, αφού τα ελεύθερα ζώα (χαϊδευτικώς αποκαλούμενα «θηράματα») θα έχουν περισσότερες δυνατότητες διαφυγής. Ενώ τώρα παίζεται με (βαριά) σημαδεμένη τράπουλα.\nΤο περιβάλλον δε θα ρυπαίνεται από το μολύβι και το πλαστικό των φυσιγγίων, αλλά και τις κατά κόρον χύμα απορριπτόμενες συσκευασίες αυτών, όπως γίνεται σήμερα.\nΓια αυτούς και ίσως κι άλλους λόγους που μου διαφεύγουν, θα έπρεπε την πρόταση αυτή να την είχαν ήδη κάνει οι κυνηγετικοί σύλλογοι. Έτσι θα αποστόμωναν και τους κάθε λογής οικολόγους και ντεμέκ φυσιολάτρες που σήμερα στρέφονται εναντίον τους.\n28 Απριλίου, 2010 στις 1:22 μμ\nΘα εισηγηθώ στα ανώτατα κλιμάκια, ΥΠΕΚΑ, ΚΣΕ κτλ. την πρόταση – συνεισφορά σου στα του κυνηγίου πράγματα.\nΠρος Μιχάλη Μιχελή\nΣυνηθίζουν μερικοί κυνηγοί της Τήνου και αρχίζουν το κυνήγι μέρες νωρίτερα από την επίσημη έναρξή του για να μην βρίσκουν τίποτα οι κυνηγοί από τα γειτονικά νησιά Μύκονο, Σύρο κτλ.\nΈχεις δίκιο, πως να το καταπιείς αυτό, να τολμούν να έρχονται «ξένοι» στον δικό σου τόπο;\n28 Απριλίου, 2010 στις 1:46 μμ\nΩραία είναι τα κελαηδίσματα και τα κελαρίσματα, αλλά κι’ αυτό φύση είναι:\n28 Απριλίου, 2010 στις 9:03 μμ\nστο παρελθον εχουν γινει πολλες συζητησεις περι κυνηγιου στην Καλυβα. Με τον καπετανιο εχω ανταλλαξει πολλα επιχειρηματα – αλλα και βρισιες.\nΚαποια στιγμη αναγνωρισαμε και οι 2 οτι δεν εχει νοημα να επαναλαμβανουμε τα ιδια και τα ιδια.\nΣημερα προσπαθουμε να κρατησουμε την κουβεντα σε πρακτικα, υλοποιησιμα επι μερους θεματα.\nΑν και οι αποψεις μου με τον καπετανιο ειναι αντιδιαμετρικα αντιθετες, μπορω μαζι του τουλαχιστον να κανω μια σοβαρη κουβεντα.\nΤωρα αν πλακωσει για αλλη μια φορα ο γνωστος θιασος στην Καλυβα, δεν εχω κανενα προβλημα να μιλησω και μια αλλη γλωσσα.\nΘελω να σου εξηγησω, οτι ειναι ασκοπο να με κατατασσεις στην α ειτε την β κατηγορια των οικολογων. Αυτα που γραφω σημερα εξυπηρετουν περισσοτερο την αναγκη μου να δειξω διαλλακτικοτητα και καλη θεληση – και λιγοτερο τα πραγματικα μου αισθηματα απεναντι στους κυνηγους.\nΚαπετανιε, ελα τωρα που με προκαλεις. Τι ειναι αυτα τα «κινδυνευεις» που γραφεις; Μετα απο τοσες κουβεντες μεταξυ μας, θα επρεπε να ειχες καταλαβει οτι τουλαχιστον δεν ειμαι παιδακι.\nΕιναι σωστο αυτο που ειπες οτι πρεπει να υπαρχει κοινη βαση για κουβεντα.\nΣου προτεινα ηδη μια κοινη βαση: την διαχειριση σε κλειστα κυνηγετικα παρκα. Γουσταρεις να την κουβεντιασουμε ψυχραιμα;\nΚαι ασε τα «κινδυνευεις» γιατι ξερεις οτι δεν κωλωνω με κατι τετοιες παιδαριωδεις ανοησιουλες.\nΣε αντιμετωπιζω σαν εξυπνο ανθρωπο και απαιτω να κανεις το ιδιο για μενα.\nΑλλιως πραγματικα δεν εχει νοημα.\nΖηταω προκαταβολικα συγνωμη που τραβαω το θεμα εξω απο την αρχικη ανακοινωση των Ο-Π και το επικεντρωνω στα κυνηγετικα παρκα.\nΕννοειται οτι αν η πλειοψηφια των συν-σχολιαστων θελησει να συζητησει τις θεσεις του αρχικου κειμενου, θα ακολουθησω την κουβεντα και δεν θα επειμεινω στα παρκα.\n28 Απριλίου, 2010 στις 9:16 μμ\n1 Μαΐου, 2010 στις 1:03 πμ\nΟι Οικολόγοι Πράσινοι και το κυνήγι « ΒΙΟ…ΛΟΓΙΕΣ\n[…] https://panosz.wordpress.com/2010/04/27/ecogreens-107/ […]\n1 Μαΐου, 2010 στις 9:21 πμ\n2 Ιουλίου, 2010 στις 6:48 μμ\nΠίσω από τις αποφάσεις πολλών κυβερνήσεων κρύβεται πάντα κάτι άλλο από τις δήθεν αγαθές προθέσεις για διευθέτηση κοινωνικών ζητημάτων και θεμάτων περιβάλλοντος.\nΠολλά οικολογικά κινήματα και οργανώσεις παίζουν καθαρά πολιτικό ρόλο υπεράσπισης της νέας τάξης πραγμάτων και πολλά πρόσωπα αποτελούν πράκτορες τους.\nΑς έχουμε κατά νου πως μια οριστική απαγόρευση κυνηγιού(πέρα από τη χρήση γης κλπ)\nαφαιρεί ένα άξονα πίεσης σε μια κυβέρνηση για να περάσει στο επόμενο μέτρο.Ποιό είναι αυτό το μέτρο;Απαγόρευση της οπλοκατοχής!!\nΑν συνδυαστεί και με κάποιο νόμο περί κακουργήματος της οπλοκατοχής(η οπλοκατοχή θα είναι παράνομη και θα αφορά όλους) δήθεν για την πάταξη της εγκληματικότητας,τότε σε μελλοντικές κοινωνικές συγκρούσεις με συμμορίες αλλοδαπών ή με άλλα στοιχεία οι περισσότεροι στην Ελλάδα θα είναι άοπλοι και θα πάνε ως πρόβατα επί σφαγή.\nΔιάφορες φωνές για τα όπλα των Κρητικών,εξυπηρετούν πιθανώς ίδιους σκοπούς.\n20 Απριλίου, 2015 στις 3:08 μμ\nτο κυνήγι δεν είναι πάντα δολοφονία…\n« Που κρύφτηκαν?\nΟ Μίκης για το ΔΝΤ »


ΚΑΤΗΓΟΡΙΑ TV & MOVIES ΔΗΜΟΣΙΕΥΤΗΚΕ ΤΗΝ 15/10/2020\nΔείτε το film No Justice, No Peace. Ο George Floyd θα γιόρταζε χτες, Τετάρτη 14 Οκτωβρίου, τα 47α γενέθλια του, αν δεν κοβόταν τόσο απότομα το νήμα της ζωής του. Σήμερα, ένα νέο film μικρού μήκους με τίτλο No Justice, No Peace, με την μουσική βοήθεια του Tom Morello, έρχεται…\nΔείτε το film No Justice, No Peace.\nΟ George Floyd θα γιόρταζε χτες, Τετάρτη 14 Οκτωβρίου, τα 47α γενέθλια του, αν δεν κοβόταν τόσο απότομα το νήμα της ζωής του. Σήμερα, ένα νέο film μικρού μήκους με τίτλο No Justice, No Peace, με την μουσική βοήθεια του Tom Morello, έρχεται να τονίσει τις φυλετικές διαφορές και την αστυνομική αυθαιρεσία της αστυνομίας.\nΣτο film ακούγεται το τραγούδι «Marching On Ferguson», με το οποίο «ντύνεται» υλικό της ταινίας το οποίο περιλαμβάνει πλάνα διαμαρτυριών, καθώς και εικόνες από τους θανάτους των Oscar Grant, Eric Garner, Breonna Taylor και άλλων.\n«Για μεγάλο διάστημα, οι μη λευκοί έπρεπε να υπακούν σε κανόνες για το πότε να χρησιμοποιήσουν την φωνή τους. Η ησυχία ποτέ δεν μας βοήθησε. Η Breonna Taylor δολοφονήθηκε στον ύπνο της. Η σιωπηρή διαμαρτυρία δεν βγάζει πουθενά. Αυτό το καλοκαίρι, ενώσαμε τις φωνές μας και επιτέλους ακουστήκαμε» θα πει ο Tom Morello.\nΘυμίζουμε ότι στις αρχές του καλοκαιριού η καμπάνια #TheShowMustBePaused ένωσε τους καλλιτέχνες εναντίον του κοινωνικού ρατσισμού, των φυλετικών διακρίσεων και της αστυνομικής αυθαιρεσίας.\n«Αυτό το film μικρού μήκους υψώνει το μεσαίο δάχτυλο στην «ευγενική κοινωνία» που εθελοτυφλεί» καταλήγει στο μήνυμα του ο Tom Morello.\nΔείτε το No Justice, No Peace από την Brave New Films:\nΤο film ολοκληρώνεται με την ατάκα… «Ψηφίστε σαν να εξαρτάται η ζωή σας από αυτό», θέλοντας με αυτό τον τρόπο να ταρακουνήσει τους αναποφάσιστους και να σπρώξει τον κόσμο προς τις κάλπες.\nΠΡΟΗΓΟΥΜΕΝΗ ΙΣΤΟΡΙΑ Previous post: Οι Viagra Boys ανακοίνωσαν το νέο τους album «Welfare Jazz»\nΕΠΟΜΕΝΗ ΙΣΤΟΡΙΑ Next post: Οι Bring Me The Horizon ανακοίνωσαν το νέο τους EP «Post Human: Survival Horror»


Εργολάβος Οικοδομών Κεφαλονιά - Μονώσεις Κεφαλονιά - Πρίφτης Κωνσταντίνος - Θερμομονώσεις Αργοστόλι - Χτισίματα Ληξούρι - Μπετά Κεφαλονιά - Σοβατίσματα Σάμη - Ελαιοχρωματισμοί Πόρος Κεφαλληνίας - Τούβλα Κεφαλονιά - Οικοδομικές Εργασίες Κεφαλονιά - 4ty.gr\nΕργολάβος Οικοδομών Κεφαλονιά - Μονώσεις Κεφαλονιά - Πρίφτης Κωνσταντίνος - Θερμομονώσεις Αργοστόλι - Χτισίματα Ληξούρι - Μπετά Κεφαλονιά - Σοβατίσματα Σάμη - Ελαιοχρωματισμοί Πόρος Κεφαλληνίας - Τούβλα Κεφαλονιά - Οικοδομικές Εργασίες Κεφαλονιά\nΔιεύθυνση: Λακήθρα, Αγροστόλι\nΚατηγορία: ΜΟΝΩΣΕΙΣ – ΥΛΙΚΑ\nΥπεύθυνος: ΠΡΙΦΤΗΣ ΚΩΝΣΤΑΝΤΙΝΟΣ\nχτισιματα - σοβατισματα - θερμομονωσεις - ελαιοχρωματισμοι - πριφτης κωνσταντινος. βαψιματα κεφαλονια & μονωσεις παντος τυπου κεφαλονια εργολαβος οικοδομων αργοστολι, ληξουρι, κεφαλονια ανακαινισεις επαγγελματικων χωρων αργοστολι, ληξουρι, φισκαρδο, σαμη, πορος, κεφαλονια Είμαι εργολάβος οικοδομών και άριστος τεχνίτης και, δραστηριοποιούμαι από το 1994 στα χτισίματα, σοβατίσματα, στους ελαιοχρωματισμούς και στις μονώσεις κτιρίων, παρέχοντας υψηλού επιπέδου υπηρεσίες σε ιδιώτες και επαγ...\nΛακήθρα, Αγροστόλι, Κεφαλονιά\nχτισιματα - σοβατισματα - θερμομονωσεις - ελαιοχρωματισμοι - πριφτης κωνσταντινος.\nβαψιματα κεφαλονια & μονωσεις παντος τυπου κεφαλονια\nεργολαβος οικοδομων αργοστολι, ληξουρι, κεφαλονια\nανακαινισεις επαγγελματικων χωρων αργοστολι, ληξουρι, φισκαρδο, σαμη, πορος, κεφαλονια\nΕίμαι εργολάβος οικοδομών και άριστος τεχνίτης και, δραστηριοποιούμαι από το 1994 στα χτισίματα, σοβατίσματα, στους ελαιοχρωματισμούς και στις μονώσεις κτιρίων, παρέχοντας υψηλού επιπέδου υπηρεσίες σε ιδιώτες και επαγγελματίες.\nΞεκίνησα το 1994 με κύριο αντικείμενο, τους ελαιοχρωματισμούς και τις μονώσεις όλων των ειδών (θερμομονώσεις, υγρομονώσεις, στεγανοποιήσεις, μονώσεις τοιχίων, δεξαμενών κτλ).\nΑναλαμβάνω κάθε είδους Ελαιοχρωματισμούς:\nΕσωτερικά βαψίματα και εξωτερικά, ακόμα και σε πολυόροφα κτίρια.\nΦρεσκαρίσματα - Σπατουλαριστά - Λάκκες - Ρεπουλίνες\nΕλαιοχρωματισμοί σε προσόψεις κτιρίων, πολυκατοικίες, βίλες, ξενοδοχεία, μεζονέτες, εξοχικές κατοικίες, καταστήματα, γραφεία, επαγγελματικούς χώρους, δημόσια κτίρια κ.λ.π\nΝεόδμητες οικοδομές (βάψιμο εσωτερικά - εξωτερικά).\nΔιακόσμηση τοίχων με ειδικές τεχνοτροπίες (Στούκο Βενετσιάνο, πατίνες, τεχνοτροπίες με σφουγγάρια, κρακελέ, κουρασανίτ).\nΔημιουργώ οποιαδήποτε τεχνοτροπία και σας προτείνω τον καλύτερο συνδυασμό χρωμάτων ώστε να φρεσκάρετε τον εσωτερικό ή εξωτερικό σας χώρο.\nΧρησιμοποιώ άριστης ποιότητας υλικά, πλαστικά, οικολογικά ή βιολογικά, ανθεκτικά μονωτικά και ακρυλικά χρώματα και δημιουργώ άριστα αποτελέσματα που θα σας εκπλήξουν.\nΜε μοντέρνες τεχνικές βρίσκουμε πάντα την κατάλληλη λύση για κάθε ανάγκη σας.\nΑναλαμβάνω παντός τύπου Μονώσεις:\nΜόνωση ονομάζουμε τη στεγανοποίηση επιφανειών ώστε να εμποδίζεται η είσοδος νερού, υγρασίας ή θερμότητας στο εσωτερικό ενός κτιρίου.\nΜια σωστή λοιπόν μόνωση, από εξειδικευμένο τεχνίτη, μας εξασφαλίζει:\nα) Το χειμώνα\nΠολύ μικρή απώλεια θερμότητας & Μεγάλη οικονομία πετρελαίου ή ρεύματος\nβ) Το καλοκαίρι\nΠολύ μικρή είσοδος θερμότητας & Εξοικονόμηση ενέργειας που φτάνει το 65% .\nΤελικά, με τη μόνωση επιτυγχάνεται στο εσωτερικό του κτιρίου μια ουδέτερη θερμοκρασία χειμώνα-καλοκαίρι!\nΗ μόνωση είναι η πλέον συμφέρουσα λύση για έξυπνη οικονομία!\nΗ πείρα και η τεχνογνωσία μου, αποτελεί εγγύηση για την παροχή λύσεων καθώς παρακολουθούμε τις τεχνολογικές εξελίξεις και προσφέρω υπηρεσίες με υπευθυνότητα και επαγγελματισμό.\nΕπίσης αναλαμβάνω Χτισίματα και Σοβατίσματα σε καινούριες οικοδομές και σε υφιστάμενα κτίρια, που χρήζουν ανακατασκευή, ανακαίνιση και αναπαλαίωση.\nΜε διακρίνει η συνέπεια, η αμεσότητα στην παράδοση των έργων και οι προσιτές τιμές.\nΑνταποκρίνομαι άμεσα στο κάλεσμά σας, για κάθε είδους εργασία, μικρή ή μεγάλη.\nΑναλαμβάνω και παραδίδω δουλειές σε όλες τις περιοχές της Κεφαλονιάς.\nΜονώσεις, Στεγανοποιήσεις ταρατσών\nΜονώσεις, Στεγανοποιήσεις υπογείων\nΒαψίματα παντός τύπου\nΕίμαι στην διάθεση σας για οποιαδήποτε διευκρίνιση.\nΜε εκτίμηση: Πρίφτης Κωνσταντίνος.\nχτισιματα αργοστολι, κεφαλονια - σοβατισματα κεφαλονια, θερμομονωσεις φισκαρδο, σαμη, κεφαλονια, ελαιοχρωματισμοι αργοστολι, ληξουρι, πορος, βαψιματα κεφαλονια & μονωσεις παντος τυπου κεφαλονια, εργολαβος οικοδομων αργοστολι, ληξουρι, στεγανοποιηση κεφαλονια, θερμομονωση αργοστολι,ανακαινισεις επαγγελματικων χωρων αργοστολι, ληξουρι, φισκαρδο, σαμη, πορος, κεφαλονια, εργολάβος οικοδομών κεφαλονιά, τούβλα κεφαλονιά, μπετά κεφαλονιά


Πέρι πρόληψης, εμπρησμών και άλλων δαιμονίων - AstraTV\nΠέρι πρόληψης, εμπρησμών και άλλων δαιμονίων\nΜε κείμενό του που τιτλοφορείται «Πέρι πρόληψης, εμπρησμών και άλλων δαιμονίων», ο επικεφαλής ανάπτυξης του WWF Ελλάς, Κωνσταντίνος Λιαρίκος, απαντά σε εύλογες απορίες που έχουμε όλοι μας μετά τις καταστροφικές πυρκαγιές των τελευταίων ημερών, εξηγεί γιατί είναι βλαβερή η εμμονική έμφαση του δημόσιου διαλόγου σε συγκεκριμένα ζητήματα και ζητά να δοθεί επιτέλους σημασία στη σημασία της πρόληψης των πυρκαγιών.\nΤο WWF παγκοσμίως αλλά και στην Ελλάδα ασχολείται από την ίδρυσή του συστηματικά με τα ζητήματα προστασίας των δασών και αντιμετώπισης των απειλών που αντιμετωπίζουν.\nΈχει ενδιαφέρον ότι και η πρώτη δράση του WWF στην Ελλάδα, το 1969, ήταν η εμβληματική αναδάσωση του δάσους της Καισαριανής. Το WWF Ελλάς, ως ανεξάρτητη εθνική οργάνωση, συμπληρώνει φέτος 30 χρόνια ζωής, και σε όλο αυτό το διάστημα τα θέματα δασοπροστασίας ήταν πάντα στο επίκεντρο της δράσης μας.\nΩς επικεφαλής του περιβαλλοντικού προγράμματος της οργάνωσης, ασχολήθηκα ιδιαίτερα με τα θέματα των πυρκαγιών, παρέα με εκλεκτούς συναδέλφους και εξαιρετικούς επιστήμονες, σε συνεχή διάλογο με τους ανθρώπους της πράξης και της διοίκησης. Είναι πάρα πολλά τα συμπεράσματα που διαμορφώθηκαν από την πολυετή αυτή εργασία και αναλύονται στις προτάσεις και εκθέσεις που έχουμε με τα χρόνια δημοσιοποιήσει (δες στο τέλος του κειμένου).\nΣήμερα όμως, σε αυτό το κείμενο θα ήθελα να καταθέσω κάποιες λίγο πιο προσωπικές σκέψεις, για κάποια θέματα που συζητιούνται σταθερά σχεδόν κάθε καλοκαίρι και στα οποία οφείλουμε πιστεύω να δώσουμε μία ιδιαίτερη σημασία.\nΤο κλειδί στην καταπολέμηση των πυρκαγιών είναι η ΠΡΟΛΗΨΗ. Τελεία και παύλα. Το λέει η επιστήμη, το έχει υπαγορεύσει κάθε πόρισμα για τις πυρκαγιές που έχει ποτέ παραχθεί. Ανάμεσα σε αυτά και αυτό που διαμόρφωσε η Επιτροπή Περιβάλλοντος της Βουλής, υπό την προεδρία του σημερινού πρωθυπουργού.\nΠως γίνεται λοιπόν να μην εφαρμόζουμε κάτι τόσο απλό, σαφές και ξεκάθαρο;\nΑς ξεκινήσουμε από την απλή απάντηση:\nΗ πρόληψη των πυρκαγιών, όπως και κάθε προληπτική πρακτική, δεν φαίνεται, δεν κάνει θόρυβο, δεν μπαίνει στα πρωτοσέλιδα. Δουλεύει ήσυχα και μεθοδικά, φέρνοντας αποτελέσματα που οι περισσότεροι δεν θα συνειδητοποιήσουν. Και γι’ αυτό είναι μηδενικού πολιτικού και δημοσιογραφικού ενδιαφέροντος και κανείς δεν ασχολείται μαζί της.\n@ΓΙΩΡΓΟΣ ΕΥΣΤΑΘΙΟΥ EUROKINISS\nΗ πρόληψη δεν είναι απλώς αυτό που προηγείται της καταστολής. Η πρόληψη είναι μία φιλοσοφία συμφιλίωσης με την ύπαρξη των πυρκαγιών και συστηματικής δράσης για τη μείωση των επιπτώσεών τους. Η πρόληψη βγάζει την Πολιτεία και τους πολίτες από τον ρόλο του θύματος και μας καθιστά όλους δρώντες σε μία κοινή προσπάθεια. Προϋποθέτει την κατανόηση του προβλήματος και του ρόλου μας σε αυτό, τη λήψη αποφάσεων έναντι σύνθετων επιλογών, τη συνεργασία και την ανάληψη προσωπικών ή συλλογικών – ευθυνών.\nΗ πρόληψη μας φέρνει σε δύσκολη θέση. Έτσι προτιμάμε να μένουμε ταμπουρωμένοι στον θεσμικό ή προσωπικό μικρόκοσμό μας. Και να περιμένουμε τα εναέρια…\nΓια τους ΕΜΠΡΗΣΜΟΥΣ\nΓια να μην μπερδευτούμε, ας το ξεκαθαρίσουμε από την αρχή: Εμπρησμοί συμβαίνουν, είναι πολλοί και γίνονται για πολλούς και διαφορετικούς λόγους. Για αντεκδικήσεις, για επιδίωξη αποχαρακτηρισμών ή νομιμοποιήσεις καταπατήσεων, για καθάρισμα βοσκοτόπων, για διεκδίκηση ασφαλίσεων, κοκ. Πολύ συχνά δε λόγω (σοβαρότατης) ψυχολογικής πάθησης.\nΑς ξεκαθαρίσουμε όμως και κάτι άλλο: Οι ΜΕΓΑΛΥΤΕΡΕΣ και ΚΑΤΑΣΤΡΟΦΙΚΟΤΕΡΕΣ πυρκαγιές που έχουμε βιώσει τα τελευταία πολλά χρόνια δεν έχουν προέλθει από εμπρησμούς αλλά από (εγκληματική) αμέλεια. Από καύσεις ξερών χόρτων και σκουπιδιών, από αστοχίες ενεργειακών υποδομών, από τροχούς, ηλεκτροκολλήσεις, τρακτέρ, φούρνους και μπάρμπεκιου. Και από τα τσιγάρα φυσικά…\nΌσο και αν θέλουμε να ψάχνουμε σκοτεινά συμφέροντα και «γκαζάκια», τα γεγονότα είναι δεδομένα και αδιαμφισβήτητα: οι χειρότερες πυρκαγιές στην πρόσφατη ιστορία μας είναι αποτέλεσμα ανοησίας.\nΗ εμμονική έμφαση του δημόσιου διαλόγου στους εμπρησμούς, δεν είναι μόνο ανόητη, όμως. Είναι ΒΛΑΒΕΡΗ. Διαιωνίζει την αυτοδικαιούμενη αποστασιοποίηση των πολιτών από το πρόβλημα, επιτρέπει στους ιθύνοντες να εκφεύγουν της δημόσιας κρίσης επικαλούμενοι σκοτεινά σχέδια και ασύμμετρες απειλές, και κυρίως διατηρεί την έμφαση στην καταστολή και δεν επιτρέπει να εστιάσουμε στον σχεδιασμό και την πρόληψη. Επειδή όταν είσαι απέναντι σε ασύμμετρες απειλές και εγκληματίες το μόνο που έχει νόημα να κάνεις είναι να διατηρείς έναν μεγάλο και ετοιμοπόλεμο στρατό…\n@EUROKINISSI/ ILIALIVE.GR ΓΙΑΝΝΗΣ ΣΠΥΡΟΥΝΗΣ\nΓια τις ΕΚΚΕΝΩΣΕΙΣ\nΑν κάτι άλλαξε στην αντιμετώπιση των πυρκαγιών σε σχέση με τα προηγούμενα χρόνια, είναι μόνο η ένταση με την οποία χρησιμοποιήθηκε το εργαλείο των εκκενώσεων των πολιτών από όποιον οικισμό πλησίαζε η πυρκαγιά. Η εκκένωση ενός οικισμού είναι μία πολυπαραγοντική και σύνθετη απόφαση και δύσκολα μπορεί να κριθεί χωρίς μία προσεκτική ανάλυση, πάντα υπό το πρίσμα της αναντικατάστατης αξίας της ανθρώπινής ζωής. Επιχειρησιακά είναι οπωσδήποτε ένα σημαντικό εργαλείο, το οποίο επίσης πρέπει να χρησιμοποιείται στοχευμένα και όταν είναι επιβεβλημένο.\nΣτις πυρκαγιές που βιώνουμε τις τελευταίες μέρες, όμως, γινόμαστε μάρτυρες της οριζόντιας – σχεδόν αυτοματοποιημένης – εφαρμογής του μέτρου σε κάθε περίπτωση και περίσταση. Και αυτό έχει μία πολύ ιδιαίτερη σημειολογία και επισφραγίζει την προσέγγιση που ανέφερα και νωρίτερα: η πυρκαγιά είναι μία απειλή που δεν αφορά τους πολίτες, οι οποίοι δεν μπορούν να κάνουν τίποτα πέραν του να εκκενώσουν και να αφήσουν τον χώρο «ελεύθερο» στα σώματα πολιτικής προστασίας.\nΌμως η πραγματικότητα είναι ότι υπάρχουν πάρα πολλοί οικισμοί που είναι θωρακισμένοι απέναντι στις φωτιές και ότι οι πολίτες – με την τοπική γνώση και την εργασία τους – είναι ένα πολύτιμο κεφάλαιο για την αντιμετώπιση των πυρκαγιών. Μπορούν να συνδράμουν στο έργο της πυρόσβεσης, να περιφρουρήσουν της περιοχές για αναζωπυρώσεις, να βοηθήσουν στον σχεδιασμό και τη μετακίνηση των δυνάμεων. Στο όχι πολύ μακρινό παρελθόν, μία από τις βασικές εργασίες των ειδικών της κατάσβεσης ήταν και να κινητοποιήσουν και να οργανώσουν τους πολίτες και αυτό συνήθως έφερνε πολύ καλά αποτελέσματα με πολύ λιγότερα μέσα.\nΗ διαχείριση των πυρκαγιών δεν μπορεί παρά να γίνεται ΜΕ την κοινωνία, με μέγιστη βέβαια προτεραιότητα πάντα την ανθρώπινη ζωή.\nΤο Πυροσβεστικό Σώμα είναι ηρωικό και αξιαγάπητο. Σε όλο τον κόσμο είναι αλήθεια. Και δικαίως.\nΆκουγα τις προάλλες έναν εκπρόσωπο των πυροσβεστών να μιλάει στην τηλεόραση και να εκρήγνυται στο άκουσμα της φράσης «είστε ήρωες». «Δεν είμαστε ήρωες», είπε. «Σταματήστε να το λέτε – είμαστε ΕΠΑΓΓΕΛΜΑΤΙΕΣ που προσπαθούμε να κάνουμε σωστά τη δουλειά μας».\nΜε ξάφνιασε και μου εντυπώθηκε αυτή η φράση επειδή ξαφνικά συνειδητοποίησα τον τρόπο που συμπύκνωνε όλες τις σκέψεις και τα αισθήματα των ανθρώπων που είναι στην πρώτη γραμμή. Των ανθρώπων που δεν ζητάν επευφημίες και θαυμασμό, αλλά – όπως όλοι οι επαγγελματίες – μία σωστή οργάνωση της δουλειάς τους και να μην κάνουν τα «τσιρότα» σε όλες τις ανεπάρκειες των άλλων μηχανισμών. Και μία επαρκή διοικητική μέριμνα και ίσως έναν δίκαιο μισθό.\nΓια τους ΕΘΕΛΟΝΤΕΣ\nΣεβασμός και θαυμασμός!\nΠολλοί από εμάς στην ομάδα του WWF Ελλάς έχουμε υπηρετήσει ή υπηρετούμε σαν εθελοντές. Γνωρίζουμε από πρώτο χέρι τι αποθέματα ενέργειας και κουράγιου χρειάζονται για να βρίσκεσαι εκεί μόνο επειδή θες να προσφέρεις. Και τι αποθέματα χρειάζονται για να το κάνεις πέντε, δέκα και είκοσι χρόνια ακάματα.\nΚαι αυτοί οι άνθρωποι το μόνο που ζητάν είναι ένα πλαίσιο για την προσφορά τους και μία στοιχειώδη μέριμνα. Το κράτος συστηματικά τους την αρνείται για περισσότερα από 20 χρόνια. Και όταν πριν δύο χρόνια πιέστηκε αρκετά ώστε να φτιάξει ένα νομοθετικό πλαίσιο (ν. 4662/2020 – ΦΕΚ Α΄77/7-2-2020), αμέσως φρόντισε να το καταστίσει ανεφάρμοστο.\nΌπως είπα και στην αρχή, μέσα στα χρόνια, μαζί με τους συνεργάτες μας έχουμε προσπαθήσει να οργανώσουμε και να προωθήσουμε συμπεράσματα και προτάσεις για τη βελτίωση του συστήματος δασοπροστασίας της χώρας. Αντηχώντας σε μεγάλο βαθμό τα πράγματα που και όλα τα μέλη της επιστημονικής κοινότητας και οι περισσότεροι άνθρωποι της πράξης πρεσβεύουν. Νομίζω τα παρακάτω είναι ένα ενδιαφέρον δείγμα αυτής της δουλειάς για όποιον ενδιαφέρεται να διαβάσει περισσότερα:\nΤο WWF Ελλάς «τρέχει» αυτές τις μέρες καμπάνια συλλογής υπογραφών, ζητώντας από την Πολιτεία να δεσμευτεί άμεσα για:\nΑν συμφωνείς με αυτά τα αιτήματα, μπορείς να υπογράψεις κι εσύ εδώ.\nΣχετική είδηση: Πώς μπορείς να βοηθήσεις: Γίνε εθελοντής δασοπυροπροστασίας στην περιοχή σου\nΠάτρα: «Hθελε να είναι σίγουρη ότι η Τζωρτζίνα θα πεθάνει» – Οι απόπειρες και ο θάνατος των δύο άλλων παιδιών


Μάθετε περισσότερα για: Αλαπλί\nΑλαπλί: Εξερευνήστε την πόλη\nΑλαπλί: Πώς είναι αυτό το μέρος;\nΑλαπλί: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Αλαπλί) θα βρείτε καταλύματα που ικανοποιούν τις ανάγκες όλων των ταξιδιωτών. Αλαπλί: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Αλαπλί), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Αλαπλί) είναι εδώ με την εγγύηση χαμηλότερης τιμής μας.\nΑλαπλί: Ποια είναι τα καλύτερα μέρη για τη διαμονή σας εδώ;\nΑλαπλί: Σε αυτό το μέρος θα βρείτε καταλύματα με τιμές που ξεκινούν από 23 EUR. Διαλέξτε μία από τις 29 προσφορές μας και επωφεληθείτε από εκπτώσεις έως και 15%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Αλαπλί) και στη γύρω περιοχή:\n• 3 καταλύματα 4 αστέρων από 32 EUR ανά διανυκτέρευση\n>Αλαπλί: Ποια είναι η καλύτερη περίοδος για να επισκεφτείτε αυτό το μέρος;


Η µύτη του Πινόκιο: Γιατί τα παιδιά λένε ψέµατα; ~ Είμαι μαμά!\nΗ Έλλη πηγαίνει στη B΄ Δημοτικού. Είναι ένα παιδί αρκετά καλά ενταγμένο στο σχολείο, τόσο από μαθησιακή όσο και από κοινωνική άποψη.\nΚαμιά φορά μόνο παραπονιέται ότι 1-2 συμμαθήτριες, που τις θαυμάζει και θα ήθελε να τις έχει φίλες, δεν την κάνουν πολύ παρέα και προτιμούν ένα άλλο κορίτσι. Την καθιερωμένη ημέρα που οι γονείς συναντούν τους δασκάλους για να μιλήσουν για τα παιδιά, η μητέρα της πέφτει από τα σύννεφα, όταν ακούει τη δασκάλα να τη ρωτάει πώς τα πάνε τώρα που ο άνδρας της λείπει. Διαπιστώνει τότε πως η Έλλη έχει διηγηθεί στην τάξη της ότι ο μπαμπάς της έπιασε δουλειά στην Αυστραλία κι έχει φύγει και ότι το καλοκαίρι θα πάνε να τον βρούνε. Έχει, μάλιστα, περιγράψει και διάφορες λεπτομέρειες της «πολύ όμορφης» πόλης που μένει ο μπαμπάς της, λέγοντας ότι έχει έναν τεράστιο ζωολογικό κήπο (η Έλλη λατρεύει τα ζώα) και πολύ ωραία πάρκα...\nΗ κ. Λουίζα Βογιαζή είναι συμβουλευτική ψυχολόγος.